

**PROCEDURA E KLERIMIT DHE SHLYERJES**

**HISTORIKU I DOKUMENTIT**

|  |  |  |  |
| --- | --- | --- | --- |
| Ndryshimet janë përfshirë në këtë version | Data e Hyrjes në Fuqi të ndryshimeve | Paragrafët e Rregullave të Tregut ose Procedura Operacionale të Ndryshuar | *Versioni i Rregullave të Tregut nëse ka* |

|  |
| --- |
| Përmbajtja  [A. HYRJE DHE INTERPRETIM 7](#_Toc111113513)  [A.1 Hyrje 7](#_Toc111113514)  [A.1.1 Dispozitë 7](#_Toc111113515)  [A.2 OBJEKTIVAT E PROCEDURËS TË KLERIMIT DHE SHLYERJES 7](#_Toc111113516)  [A.2.1 Objektivat 7](#_Toc111113517)  [A.2.2 Vendimet Teknike të ALPEX-it 8](#_Toc111113518)  [A.3 INTERPRETIMI 8](#_Toc111113519)  [A.3.1 Interpretim i përgjithshëm 8](#_Toc111113520)  [B. ÇËSHTJE LIGJORE DHE DREJTIMI 10](#_Toc111113521)  [B.1 DISPOZITA TË PËRGJITHSHME 10](#_Toc111113522)  [B.1.1 Përgjegjësitë 10](#_Toc111113523)  [B.1.2 Legjislacioni 11](#_Toc111113524)  [B.1.3 Juridiksioni 11](#_Toc111113525)  [B.1.4 Afati 11](#_Toc111113526)  [B.1.5 Prioriteti 11](#_Toc111113527)  [C. Anëtarësimi dhe Detyrimi i Palëve 12](#_Toc111113528)  [C.1 Anëtari i Klerimit 12](#_Toc111113529)  [C.1.1 E Drejta për tu bërë Anëtarë Klerimi 12](#_Toc111113530)  [C.1.2 Anëtari Personal i Klerimit 13](#_Toc111113531)  [C.1.3 Anëtari i Përgjithshëm i Klerimit 13](#_Toc111113532)  [C.1.4 Jo-Anëtar i Klerimit 13](#_Toc111113533)  [C.2 Palët dhe Procesi i Aderimit 14](#_Toc111113534)  [C.2.1 Dispozita të Përgjithshme 14](#_Toc111113535)  [C.2.2 Kush mund të kualifikohet për të qenë Anëtar Klerimi 15](#_Toc111113536)  [C.2.3 Ceshtjet financiare 16](#_Toc111113537)  [C.2.4 Përshtatshmëria organizative e Anëtarëve të Klerimit 16](#_Toc111113538)  [C.2.5 Kompetenca profesionale 17](#_Toc111113539)  [C.2.6 Përdoruesit e EMCS-së 18](#_Toc111113540)  [C.3 Detyrimet e Palëve 18](#_Toc111113541)  [C.3.1 Të përgjithshme 18](#_Toc111113542)  [C.3.2 Informacioni për ALPEX-in 19](#_Toc111113543)  [C.3.3 Detyrimet e Anëtarëve të Klerimit 20](#_Toc111113544)  [C.3.4 Detyrimet e Anëtarëve të Bursës 21](#_Toc111113545)  [C.3.5 Detyrimet Specifike të Anëtarëve të Klerimit 21](#_Toc111113546)  [D. PROCEDURA E KLERIMIT 22](#_Toc111113547)  [D.1 KLERIMI 22](#_Toc111113548)  [D.1.1 Rregullat bazë të Klerimit 22](#_Toc111113549)  [D.2 Llogaritë e Klerimit 22](#_Toc111113550)  [D.2.1 Parashikime të Përgjithshme 22](#_Toc111113551)  [D.2.2 Kushtet për hapjen e Llogarive të Klerimit 23](#_Toc111113552)  [D.2.3 Mbyllja e Llogarisë së Klerimit 24](#_Toc111113553)  [D.3 PROCEDURA E KLERIMIT 24](#_Toc111113554)  [D.3.1 Dispozita të Përgjithshme 24](#_Toc111113555)  [D.3.2 Realizimi i Klerimit 25](#_Toc111113556)  [D.3.3 Njoftimi i Transaksioneve që do të klerohen 25](#_Toc111113557)  [D.3.4 Finalizimi i Tregtimit 26](#_Toc111113558)  [D.3.5 Llogaritja e Pozicioneve Neto 26](#_Toc111113559)  [D.3.6 Vlerësimi i Garancisë 26](#_Toc111113560)  [D.3.7 Dispozitat e informacionit dhe verifikimi i të dhënave 26](#_Toc111113561)  [D.3.8 Komunikimi ndërmjet Palëve 26](#_Toc111113562)  [E. FONDI I MOSPËRMBUSHJES SË DETYRIMEVE 28](#_Toc111113563)  [E.1 DISPOZITA TË PËRGJITHSHME 28](#_Toc111113564)  [E.1.2 Llogaria Pjesa Proporcionale 29](#_Toc111113565)  [E.1.3 Kontributi Fillestar dhe Minimal 29](#_Toc111113566)  [E.2 Rregullat për llogaritjen e Fondit të Mospërmbushjes së Detyrimeve dhe Pjesa Proporcionale për Anëtarët e Klerimit 29](#_Toc111113567)  [E.2.1 Vlera e Pjesës Proporcionale për Anëtarët e Klerimit 29](#_Toc111113568)  [E.2.2 Vlera Monetare e Fondit të Mospërmbushjes së Detyrimeve 30](#_Toc111113569)  [E.2.3 Pagesat që duhen të bëhen për korrigjimin e Pjesës Proporcionale 30](#_Toc111113570)  [E.2.4 Kontributet e jashtëzakonshme 31](#_Toc111113571)  [E.2.5 Pagesa e vonuar e kontributeve në Fondin e Mospërmbushjes së Detyrimeve 31](#_Toc111113572)  [E.2.6 Përdorimi dhe rimbushja e Fondit të Mospërmbushjes së Detyrimeve 31](#_Toc111113573)  [E.2.7 Burimet, asetet 32](#_Toc111113574)  [F. MOSPËRMBUSHJA E DETYRIMEVE, PEZULLIMI DHE PËRFUNDIMI 33](#_Toc111113575)  [F.1 MOSPËRMBUSHJA E DETYRIMEVE, PEZULLIMI DHE PËRFUNDIMI 33](#_Toc111113576)  [F.1.1 Mospërmbushja e Detyrimeve 33](#_Toc111113577)  [F.2 MENAXHIMI PËR MOSPËRMBUSHJE DETYRIMESH 34](#_Toc111113578)  [F.2.1 Të drejtat e ALPEX-it 34](#_Toc111113579)  [F.2.2 Marrja e detyrimeve nga ALPEX-i 36](#_Toc111113580)  [F.2.3 Netimi përfundimtar 36](#_Toc111113581)  [F.2.4 Njoftim për Mospërmbushje Detyrimesh 36](#_Toc111113582)  [F.2.5 Pezullimi 37](#_Toc111113583)  [F.2.6 Efekti i Urdhrit për Pezullim 38](#_Toc111113584)  [F.3 PËRFUNDIM VULLNETAR NGA NJËRA PALË 38](#_Toc111113585)  [F.3.1 Dispozita të përgjithshme 38](#_Toc111113586)  [F.4 ZGJIDHJA E MOSMARRËVESHJEVE 39](#_Toc111113587)  [F.4.1 Të pergjithme 39](#_Toc111113588)  [F.4.2 Zgjidhja miqësore e mosmarrëveshjeve 40](#_Toc111113589)  [F.4.3 Procedurat gjyqësore 40](#_Toc111113590)  [F.5 KUFIZIMI I PËRGJEGJËSISË 40](#_Toc111113591)  [F.6 MASA KUNDREJT ANËTARËVE TË KLERIMIT 40](#_Toc111113592)  [F.6.1 Llojet e masave 40](#_Toc111113593)  [F.6.2 Rrethanat për vendosjen e masave 41](#_Toc111113594)  [F.6.3 Organet kompetente për vendosjen e masave 43](#_Toc111113595)  [F.6.4 Shqyrtimi i vendimeve 43](#_Toc111113596)  [F.6.5 Zbatimi i vendimeve 44](#_Toc111113597)  [F.6.6 Njoftimi 44](#_Toc111113598)  [F.6.7 Ngjarja e Forcës Madhore 44](#_Toc111113599)  [F.6.8 Publikimi i procedurës së Klerimit dhe Shlyerjes 44](#_Toc111113600)  [F.6.9 Sekreti 44](#_Toc111113601)  [F.6.10 Njoftimet e ALPEX-it 45](#_Toc111113602)  [G. PROCEDURA E SHLYERJES FINANCIARE 46](#_Toc111113603)  [G.1 TË PËRGJITHSHME 46](#_Toc111113604)  [G.1.1 Qëllimi 46](#_Toc111113605)  [G.1.2 Elementet e Shlyerjes 46](#_Toc111113606)  [G.1.3 Monedha 46](#_Toc111113607)  [G.1.4 Veprimtarite Bankare 47](#_Toc111113608)  [G.1.5 Banka e Shlyerjes 47](#_Toc111113609)  [G.1.6 Elementet e Veprimtarisë e Bankare 47](#_Toc111113610)  [G.2 LLOGARITË BANKARE PËR SHLYERJE 47](#_Toc111113611)  [G.2.1 Llogaritë Bankare për Shlyerje 47](#_Toc111113612)  [G.2.2 Llogaria Bankare e Garancisë në Para 48](#_Toc111113613)  [G.2.3 Parashikimi i Garancisë në Para 48](#_Toc111113614)  [G.3 Garancia 49](#_Toc111113615)  [G.3.2 Format e Garancisë 49](#_Toc111113616)  [G.3.3 Të drejtat e ALPEX-it mbi Garancinë 50](#_Toc111113617)  [G.3.4 Transaksioni i Shlyerjes 51](#_Toc111113618)  [G.3.5 Pamundësia për të kryer Shlyerjes në Para 51](#_Toc111113619)  [G.3.6 Parimet e përgjithshme të Shlyerjes 52](#_Toc111113620)  [G.3.7 Klerimi dhe Shlyerja në lidhje me palët në kontratat OTC 52](#_Toc111113621)  [G.4 DitA E Shlyerjes 53](#_Toc111113622)  [G.4.1 Dispozitat e Ditës së Shlyerjes 53](#_Toc111113623)  [G.4.2 Kalendari i Shlyerjes 53](#_Toc111113624)  [G.4.3 Faturat, Vetëfaturimet 54](#_Toc111113625)  [G.5 PARAMETRAT PËR PËRCAKTIMIN E KUFIRIT TË KREDITIT 55](#_Toc111113626)  [G.5.1 Llogaritja e Margjinës 55](#_Toc111113627)  [G.5.2 Monitorimi i Kufirit të Kreditit 56](#_Toc111113628)  [G.5.3 Ekzekutimit të Garancisë dhe Hapat për përdorimin e Fondit në Mospërmbushje të Detyrimeve 57](#_Toc111113629)  [G.5.4 Ekzekutimi i Garancisë 59](#_Toc111113630)  [G.5.5 Tarifa Fikse e Aderimit dhe Tarifa Fikse Vjetore 59](#_Toc111113631)  [G.5.6 Tarifat e tjera 59](#_Toc111113632)  [H. DISPOZITA KALIMTARE 60](#_Toc111113633)  [H.1 TË PËRGJITHSHME 60](#_Toc111113634)  [H.1.2 Kufiri i Kreditit 60](#_Toc111113635)  [H.1.3 Ndryshimet 60](#_Toc111113636) |

1. HYRJE DHE INTERPRETIM
   1. Hyrje
      1. Dispozitë
         1. Tregjet e ALPEX-it përfshijne tregtimin ndërmjet pjesëmarrësve gjenerues, tregtarë, konsumatorë dhe furnizues. Është një kusht i Licencave të ALPEX-it (i referohet Licencave përkatëse të ALPEX-it në Tregun e Shqipërisë dhe rolit si përfitues i disa të drejtave dhe detyrimeve nga KOSTT-i për funksionimin e tregjeve të organizuara të energjisë elektrike të Tregut të Kosovës) që ALPEX-i të hyjë, duke administruar dhe mbajtur në fuqi në çdo moment një procedurë e cila:
            1. përcakton kushtet e marrëveshjeve të klerimit dhe shlyerjes për shitjen dhe blerjen e energjisë elektrike me shumicë në Tregjet e ALPEX-it;
            2. të lehtësoje arritjen e objektivave të përcaktuara në paragrafin A.2.1.1 më poshtë; dhe,
         2. Kjo procedurë përcakton rregullat e klerimit dhe shlyerjes për pjesëmarrjen në Tregjet e ALPEX-it.
   2. OBJEKTIVAT E PROCEDURËS TË KLERIMIT DHE SHLYERJES
      1. Objektivat
         1. Qëllimi i kësaj Procedurë Klerimi dhe Shlyerje është të ndihmojë në arritjen e objektivave të mëposhtme:
            1. të lehtësojë përmbushjen me efikasitet, nga ALPEX-i, të detyrimeve që i ngarkohen nga licencat e veta;
            2. të lehtësojë funksionimin, administrimin dhe zhvillimin efikas, ekonomik dhe të koordinuar të Tregut të Energjisë Elektrike në mënyrë të sigurt në aspektin financiar;
            3. të lehtësojë pjesëmarrjen e Anëtarëve të angazhuara në prodhimin, furnizimin, tregtine dhe konsumin e energjisë elektrike në aktivitetin e tregtimit sipas Tregut të Energjisë Elektrike;
            4. të nxisin konkurrencën në tregun e shitjes me shumicë të energjisë elektrike në Shqipëri dhe Kosovë;
            5. të sigurojnë transparencë në funksionimin e Tregjeve të ALPEX-it;
            6. të sigurojnë që mos ketë diskriminim ndërmjet Palëve që janë pjese në Procedurën e Klerimit dhe Shlyerjes;
            7. të promovojnë interesat afatshkurtra dhe afatgjata të konsumatorëve të energjisë elektrike në Shqipëri dhe Kosovë në lidhje me çmimin, cilësinë, besueshmërinë dhe sigurinë e furnizimit me energji elektrike.
            8. zbatimin e masave shtrënguese dhe bërjen e pagesave për Anëtarët përkatës të Bursës dhe Anëtarave të Klerimit në përputhje me rregullat dhe afatet e përcaktuara;
            9. mbajtja e dokumenteve të transaksioneve; dhe
            10. mirëmbajtjen dhe përditësimin e kalendarit të Klerimit dhe Shlyerjes
         2. Paragrafët A.1.1 deri në A.2.1 të këtij seksioni A.1 janë vetëm për informim dhe, pa paragjykuar të drejtat, detyrat dhe detyrimet e përcaktuara në Licencat dhe legjislacionin e përmendur aty, nuk ka për qëllim në vetvete dhe nuk duhet të interpretohet në mënyrë që të krijojë detyrime ligjore ose të vendosë të drejta dhe detyrime ndërmjet Palëve.
      2. Vendimet Teknike të ALPEX-it
         1. Vendimet Teknike të ALPEX-it, të cilat mund të ndryshohen ose modifikohen herë pas here, do të interpretohen dhe janë pjesë e kësaj Procedurë Klerimi dhe Shlyerje dhe do t'i nënshtrohen kushteve të kësaj Procedurë Klerimi dhe Shlyerje. Vendimet Teknike të ALPEX-it përcaktojnë në detaje procedurat që duhet të ndiqen nga Palët në kryerjen e detyrimeve dhe funksioneve sipas kësaj Procedurë Klerimi dhe Shlyerje.
   3. INTERPRETIMI
      1. Interpretim i përgjithshëm
         1. Në këtë Procedurë Klerimi dhe Shlyerje, do të zbatohen përkufizimet e mëposhtme, përveç nëse konteksti e kërkon ndryshe:
            1. Tabela e Përmbajtjes, indeksi dhe titujt në këtë Procedurë Klerimi dhe Shlyerje janë vetëm për lehtësi referimi dhe nuk janë pjesë e përmbajtjes së kësaj Procedurë Klerimi dhe Shlyerje dhe nuk ndikojnë dhe nuk do të ndikojnë në të ardhmen në interpretimin e saj;
            2. fjalët në njëjës përfshijnë shumësin dhe anasjelltas dhe gjinia mashkullore përfshin gjininë femërore dhe asnjanëse;
            3. fjala “përfshij” dhe variantet e saj duhet të interpretohen pa kufizim;
            4. çdo referencë ndaj çdo legjislacioni, primar ose sekondar, në këtë Procedurë të Klerimit dhe Shlyerjes përfshin çdo interpretim, ndryshim, modifikim, zëvendësim, rifunksionim ose konsolidim ligjor të çdo legjislacioni të tillë dhe çdo rregulloreje ose urdhri të nxjerrë nga Autoriteti Kompetent i bërë nga ai dhe çdo referencë të përgjithshme tek çdo legjislacion përfshin çdo rregullore ose urdhër të Autoritetit Kompetent i bërë nga ai;
            5. çdo referencë ndaj seksioneve, paragrafëve dhe Vendimeve Teknike të ALPEX-it është referenca ndaj seksioneve, paragrafëve dhe Vendimeve Teknike të ALPEX-it të kësaj Procedurë të Klerimit dhe Shlyerjes, të ndryshuar ose modifikuar herë pas here në përputhje me dispozitat e kësaj Procedurë Klerimi dhe Shlyerje;
            6. çdo referencë ndaj një marrëveshje ose dokumenti tjetër, ose ndonjë akt ose instrument tjetër duhet të interpretohet si një referencë ndaj asaj marrëveshjeje ose dokumenti, akti ose instrumenti tjetër të ndryshuar, modifikuar, plotësuar, zëvendësuar, caktuar ose rinovuar herë pas here në mënyrë të ligjshme;
            7. çdo referencë që i bëhet një Ditë të caktuar duhet të interpretohet si referencë për një ditë kalendarike, përveç rasteve kur parashikohet ndryshe, dhe çdo referencë që i bëhet një viti të caktuar duhet të interpretohet si referencë për një periudhë prej 12 muajsh;
            8. çdo referencë që i bëhet një ore të caktuar duhet të interpretohet si CET (Ora Evropiane Qendrore) ;
            9. kur ndonjë Palë i vendoset ndonjë detyrim në përputhje me këtë Procedurë të Klerimit dhe Shlyerjes dhe shprehet së kërkohet përmbushja brenda një afati kohor të caktuar, ai detyrim, sipas rastit, do të vazhdojë të jetë i detyrueshëm dhe i zbatueshëm pas këtij afati kohor nëse Pala nuk arrin ta përmbushë detyrimin brenda atij afati kohor (por pa paragjykuar të gjitha të drejtat dhe ndreqjet e mundshme kundrejt atij personi për shkak të dështimit të atij personi për ta përmbushur atë detyrim brenda afatit kohor);
            10. fjalët dhe frazat me shkronjë të madhe, format e shkurtra, shkurtesat dhe nënshkrimet kanë kuptimin që u jepet në Perkufizimet e ALPEX-IT, përveç rasteve kur specifikohet ndryshe;
            11. Referenca ndaj një "personi ose entiteti" përfshin çdo individ, ortakëri, firmë, shoqëri, korporatë (e krijuar me ligj ose me mënyra të tjera), sipërmarrje të përbashkët, fond, shoqatë, organizatë ose njësi tjetër, pavarësisht nëse ka/kanë ose jo status juridik të veçantë;
            12. kur kjo Procedurë Klerimi dhe Shlyerje kërkon që të dhënat të publikohen nga ALPEX-i, ato do të vihen në dispozicion të publikut (të cilat, për të shmangur çdo dyshim, do të jenë të disponueshme për të gjithë publikun dhe jo vetëm për Palët);
            13. kur kjo Procedurë Klerimi dhe Shlyerje kërkon që ALPEX-i të publikojë informacion dhe nuk specifikohet një afat kohor për këtë publikim, atëherë ky informacion publikohet sa më shpejt që të jetë e mundur;
            14. kur nuk specifikohet asnjë afat kohor për përmbushjen në lidhje me çdo lloj detyrimesh që duhet të ekzekutohet nga një Palë, atëherë ky detyrim do të ekzekutohet brenda një kohë të arsyeshme;
2. ÇËSHTJE LIGJORE DHE DREJTIMI
   1. DISPOZITA TË PËRGJITHSHME
      1. Përgjegjësitë
         1. ALPEX-i është përgjegjës për procesin e Klerimit dhe Shlyerjen e Transaksioneve lidhur me tregtimin e Produkteve në tregjet e ALPEX-it, në rolin e saj si Kunderpale Qendrore.
         2. Një Anëtar Klerimit është përgjegjës para ALPEX-it për qellimin e Klerimit si Kunderpale në përputhje me Rregulla e ALPEX-it dhe këtë Procedurë.
         3. Klerimi kryhet nëpërmjet sistemit elektronik (në vijim EMCS) dhe proceseve përkatëse.
         4. Shlyerja e të gjithë Kreditorëve dhe Debitorëve të ALPEX-it që vijnë si rezultat i Pozicionit të tyre në Transaksione, duke krijuar një Kontratë detyruese tek Palët për shitjen ose blerjen e energjisë elektrike, do të kryhet nëpërmjet Bankës për Shlyerje të emeruar nga ALPEX-i.
         5. ALPEX-i do të marrë masat e duhura për parandalimin e problemeve operacionale në sistemet që menaxhon dhe do të kërkojë të riparojë sa më shpejt problemet që shkaktojnë mos funksionim të rregullt sipas Rregullave të ALPEX-it dhe Procedurave.
         6. Kjo Procedurë për Transaksionet e ndodhura në Tregjet e Ditës në Avancë dhe ato Brenda të Njëjtës Ditë, siç është në fuqi në çdo kohë sipas vendimeve të Autoritetit Rregullator për miratimin e çdo ndryshimi sipas rastit, dhe është detyruese për ALPEX-in, Anëtarët e Bursës, Anëtarët e Klerimit , sistemet dhe organet e pagese/shlyerjes e tjera që bashkëpunojnë me ALPEX-in, si dhe të gjithë personat e përfshirë në Transaksionet e kleruar nga ALPEX-i.
         7. Kjo Procedurë është e detyrueshme për personat që nuk janë Anëtarë Klerimi dhe Anëtarë të Bursës në tregjet e ALPEX-it, por janë të lidhur kontraktualisht me ta, sic mund të jene në cilësinë e Anëtarit të Bordit të Drejtorëve, nëpunësit ose agjentit, Anëtarëve të Klerimit dhe Anëtarëve të Bursës, sipas rastit, së duhet të sigurojnë me mjetet e duhura dhe në përputhje me çdo udhëzim të ALPEX-it, pajtueshmërinë e këtyre personave me dispozitat e Procedurës si dhe përmbushjen e detyrimeve që rrjedhin prej saj.
         8. Personat e përmendur në paragrafët e mësipërm kanë një detyrim më vete që të njohin mjaftueshëm dhe të respektojnë dispozitat e kësaj Procedurë, megjithëse kjo në asnjë mënyrë nuk i çliron ata nga detyrimet e tjera që rrjedhin nga ligji ose që u vendosen nga organet kompetente apo autoritetet mbikëqyrëse, sipas rastit.
         9. Dispozitat e kësaj Procedurë do të interpretohen në mirëbesim, në përputhje me normat më të mira etike të biznesit dhe praktikat e pranuara të tregut, me synimin për të siguruar funksionimin si duhet dhe në mënyrë të qetë të sistemit elektro-energjetik. Nëse për çfarëdo arsye, ndonjë nga dispozitat e procedurës bëhet e pavlefshme, kjo nuk do të ndikojë në vlefshmërinë dhe efektin detyrues të dispozitave të tjera të Procedurës.
         10. ALPEX-i nuk duhet të diskriminojë pa arsye ndonjë nga Palët në cilindo pozicion sipas Procedurës së Klerimit dhe Shlyerjes në ushtrimin e të drejtave dhe kompetencave të tij dhe në kryerjen e funksioneve dhe detyrimeve të tij.
         11. ALPEX-i është i autorizuar nga të gjitha palët për të ushtruar dhe kryer të drejtat, detyrimet dhe funksionet që i janë dhënë sipas Procedurës së Klerimit dhe Shlyerjes sa dhe siç kërkohet nga kjo Procedurë Klerimi dhe Shlyerje dhe në përputhje me të.
      2. Legjislacioni
         1. Kjo Procedurë Klerimi dhe Shlyerje dhe çdo mosmarrëveshje që lind nga ose në lidhje me këtë Procedurë të Klerimit dhe Shlyerjes do të interpretohen, shpjegohen dhe drejtohen përkatësisht në përputhje me ligjet e Shqipërisë dhe/ose Kosovës, sipas rastit.
      3. Juridiksioni
         1. Duke qenë së, në lidhje me Procesin e Zgjidhjes së Mosmarrëveshjeve, u nënshtrohen dispozitave që i referohen Rregullave të ALPEX-it, Palët janë nën juridiksionin ekskluziv përkatës të Gjykatave dhe Legjislacionit të Shqipërisë dhe/ose Kosovës sipas rastit, për të gjitha mosmarrëveshjet që lindin nga, prej ose në lidhje me Procedurën e Klerimit dhe Shlyerjes.
      4. Afati
         1. Procedura e Klerimit dhe Shlyerjes duhet të fillojë në Ditën e Percaktuar.
      5. Prioriteti
         1. Në rast të ndonjë konflikti në lidhje me ndonjë detyrim mes Palëve, sipas çfarëdo Kërkese Ligjore dhe Procedurës së Klerimit dhe Shlyerjes, ky konflikt do të zgjidhet duke u dhënë përparësi, sipas renditjes së mëposhtme:
            1. kërkesave sipas ligjeve në fuqi;
            2. çdo kërkese, drejtimi, përcaktimi, vendimi, udhëzimi ose rregulli në fuqi të çdo Autoriteti Kompetent;
            3. licencës në fuqi;
            4. rregullave të ALPEX-it;
            5. kësaj Procedurë Klerimi dhe Shlyerje;
            6. Vendimet Teknike të ALPEX-it;
            7. Marrëveshja e Anëtaresimit në Bursë
            8. Marrëveshja Kuadër për Klerim
3. Anëtarësimi dhe Detyrimi i Palëve
   1. Anëtari i Klerimit
      1. E Drejta për tu bërë Anëtarë Klerimi
         1. Anëtari i Klerimit mund të jetë Anëtar Personal i Klerimit ose Anëtar i Përgjithshëm i Klerimit.
         2. Një entitet që kërkon të pranohet si Anëtar Klerimi duhet:
            1. të paguajë Tarifën Fikse të Aderimit
            2. të paraqesë aplikimin për anëtarësim, në përputhje me kushtet e kësaj Procedurë dhe Rregullat e ALPEX-it.
            3. të sigurojë ALPEX-in së i plotëson kërkesat në fuqi të përcaktuara në paragrafin C.1.1 dhe për këtë arsye është i pranueshëm për t'u bërë Anëtar i Klerimit.
         3. Kapaciteti i Anëtarit të Klerimit nuk i transferohen apo cedohet një Palë të tretë.
         4. Në rast të ndonjë ndryshimi të madh të korporatës, në veçanti në rast bashkimi nëpërmjet përthithjes, që ndikon në funksionimin e një Anëtari Klerimi, zbatohet procedura e mëposhtme:
            1. nëse transformimi i korporatës rezulton në përthithjen e një Anëtari Klerimi nga një person juridik që nuk është Anëtar Klerimi, personi juridik përthithës duhet të fitojë të njëjtën kapacitet të një Anëtari Klerimi si ky Anëtar Klerimi i përthithur në përputhje me dispozitat e kësaj Procedurë. Personi juridik përthithës merr persiper të gjitha të drejtat dhe detyrimet e Anëtarit të Klerimit të përthithur;
            2. nëse transformimi i korporatës rezulton në përthithjen e një Anëtari Klerimi nga një Anëtar tjetër Klerimi, Anëtari i Klerimit përthithës merr persiper të gjitha të drejtat dhe detyrimet e Anëtarit të Klerimit të përthithur. Nëse përthithja përfshin Anëtarë të Klerimi me kapacitet të ndryshem Klerimi, atëherë transformimi i korporatës do të shqyrtohet rast pas rasti nga ALPEX-i duke pasur parasysh dispozitat në fuqi të sektorit energjetik dhe financiar dhe procedurat e parashikuara nga Vendimi Teknik përkatës i ALPEX-it;
            3. në çdo rast, Anëtari i Klerimit përthithës ose i përthithur, sipas rastit, duhet të njoftojë ALPEX-in përpara transformimit të korporatës në përputhje me dispozitat e Vendimit Teknik përkatës të ALPEX-it. I njëjti Vendim Teknik do të përcaktojë gjithashtu procedurën specifike si dhe të gjitha kushtet teknike dhe detajet e nevojshme të cilave duhet t'u përmbahen Anëtarët e Bursës në rast të transformimit të korporatës.
         5. Anëtarët e Klerimit janë përgjegjës për përmbushjen e të gjitha detyrimeve të tyre në përputhje me dispozitat e kësaj Procedurë. Këto përgjegjësi përfshijnë çdo veprim ose mosveprim nga ana e organeve të tyre përfaqësuese, nëpunësve dhe agjentëve, dhe në veçanti personat që përdorin Sistemin e Klerimit të Tregut të Energjisë (EMCS) me qëllim Klerimin e Transaksioneve të Përfunduara.
      2. Anëtari Personal i Klerimit
         1. Një Anëtar i Bursës mund të pranohet nga ALPEX-i si Anëtar Personal i Klerimit sipas kësaj Procedurë.
         2. Anëtari Personal i Klerimit është përgjegjës vetëm për Klerimin e Transaksioneve të tij që kanë krijuar një kontratë detyruese për shitjen ose blerjen e energjisë elektrike në tregjet e ALPEX-it, ndërkohë që nuk kanë të drejtë të kryejnë Klerimin e Transaksioneve të Anëtarëve të tjerë të Bursës.
         3. Si Anëtarë Personal të Klerimit, ata kryejnë Transaksione Klerimi nëpërmjet Llogarive të tyre të Klerimit, ose nëpërmjet një Llogarie tjetër Klerimi e mundësuar nga një Anëtar i Përgjithshëm Klerimi. Në një rast të tillë, Anëtari i Përgjithshëm i Klerimit lejohet të kleroje Transaksionet e kryera nga Anëtari Personal i Klerimit si Anëtar i Bursës në Tregjet e ALPEX-it në bazë të deklarimeve të seksionit D.3.2.
      3. Anëtari i Përgjithshëm i Klerimit
         1. ALPEX-i pranon si Anëtarë i Përgjithshëm Klerimi çdo Bankë tregtare të licencuar nga Banka Qendrore e Shqipërisë dhe/ose e Kosovës përkatësisht në përputhje me këtë Procedurë, me kusht që ata të plotësojnë kushtet e përcaktuara në Vendimin Teknik përkatës të ALPEX-it.
         2. Anëtari i Përgjithshëm i Klerimit është përgjegjës për Klerimin e Transaksioneve të kryera nga Anëtarët e Bursës në tregjet e ALPEX-it, ashtu siç janë deklaruar që do të klerohen në EMCS nga Anëtari i Përgjithshëm i Klerimit në përputhje me seksionin D.3.2.
         3. Anëtari i Përgjithshëm i Klerimit duhet të ketë burimet e nevojshme financiare shtesë dhe kapacitetin operacional për ta kryer këtë aktivitet. Në këtë kuadër, ai duhet të mbledhe nga Anëtarët e Bursës të kontraktuar prej tij të gjithë informacionin bazë që jepet në lidhje me Klerimin në përputhje me kushtet e kësaj Procedurë për të identifikuar, monitoruar dhe menaxhuar ndonjë rrezik të mundshem. Me vendim teknik, ALPEX-i mund të përcaktojë të gjitha kushtet e nevojshme dhe detajet teknike ose procedurale në lidhje me zbatimin e këtij paragrafi.
         4. Sa herë që ALPEX-i do e kërkojë, Anëtari i Përgjithshëm i Klerimit do të jape informacion në lidhje me kriteret, planet dhe procedurat që po zbaton për të bërë të mundur që Anëtari Bursës së kontraktuar prej tij të aksesojë Tregjet e ALPEX-it dhe shërbimet e Klerimit. Në çdo rast, përgjegjësia për tu siguruar që Anëtari i Bursës të përmbushë detyrimet në Tregjet e ALPEX-it, bie mbi Anëtarin e Përgjithshëm të Klerimit të lidhur me këtë Anëtar Bursë.
      4. Jo-Anëtar i Klerimit
         1. Anëtari i Bursës në Tregjet e ALPEX-it që është Jo-Anëtar Klerimi nuk ka të drejtë të marr pjesë në Klerimin e Transaksioneve.
         2. Çdo Jo-Anëtar Klerimi, për Klerimin e Transaksioneve të tij, duhet të caktuar të paktën një (1) Anëtar të Përgjithshëm Klerimi në përputhje me kushtet e kesa Procedurë. Në asnjë rast nuk do të pranohet që një Jo-Anëtar Klerimi të caktoje një Anëtar të Përgjithshëm Klerimi që nuk është në përputhje me seksionin D.3.2.
   2. Palët dhe Procesi i Aderimit
      1. Dispozita të Përgjithshme
         1. Një entitet ligjor mund të bëhet Palë në Procedurën e Klerimit dhe Shlyerjes vetëm në përputhje me kushtet e Procedurës së Klerimit dhe Shlyerjes dhe Marrëveshjes Kuadër për Klerim.
         2. Çdo entitet ligjor që është Palë në Marrëveshjen Kuadër për Klerim do të jetë Palë në Procedurën e Klerimit dhe Shlyerjes, në përputhje me Procesin e Aderimit të dhënë më poshtë.
         3. Për t'u bërë Anëtar Klerimi, “Aplikanti” duhet të plotësojë një formular aplikimi duke përdorur formularin standard të dhënë dhe ta dërgojë atë në ALPEX. Ky formular duhet të nënshkruhet nga përfaqësuesi ligjor i Aplikantit dhe të shoqërohet me dokumentet e nevojshme mbështetëse, siç përcaktohet nga ALPEX-i, dhe për më tepër do të pranohet së krijon një deklaratë serioze nga Aplikanti së ai i plotëson kërkesat për marrjen e kapacitetit të kërkuar. Në formularin e aplikimit specifikohen të gjitha kushtet që Aplikanti duhet të përmbushë për t'u bërë Anëtar Klerimi, kushte sipas të cilave Aplikanti duhet të:
            1. paguajë Tarifën Fikse të Aderimit; dhe
            2. nënshkruajë Marrëveshjen Kuadër për Klerim.
         4. Tarifa Fikse e Aderimit është e pakthyeshme.
         5. Me dorëzimin e aplikimit do të konsiderohet së aplikanti i ka pranuari të gjitha dispozitat e kësaj Procedurë, përfshirë të gjitha Vendimet Teknike të nxjerra në zbatim të saj, si dhe të detyrimeve përkatëse në lidhje me kapacitetin e kërkuar.
         6. Me dorëzimin e aplikimit, aplikanti duhet t'i paraqesë ALPEX-it një memorandum, ku përcaktohen procedurat e brendshme organizative për ushtrimin e veprimtarisë së Anëtarit të Klerimit, në mënyrë që të plotësohen kërkesat e kësaj Procedurë dhe veçanërisht dispozitat e seksionit C.2.4. Ky memorandum do t'i referohet në mënyrë specifike infrastrukturës dhe kompetencave organizative, operacionale, tekniko-ekonomike, si dhe mekanizmave dhe procedurave për Klerimin dhe Shlyerjen, kontrollin e brendshëm, menaxhimin e riskut, raportimin financiar dhe kontabel, që duhet të ketë Aplikanti për të përmbushur detyrimet e tij të Klerimit.
         7. Nëse aplikimi është për kapacitetin e Anëtarit të Përgjithshëm të Klerimit, duhet t'i referohemi gjithashtu:
            1. politikën që duhet të adoptojë Aplikanti, në rastin e një Anëtari të Përgjithshëm Klerimi, për përcaktimin e kritereve, organizimeve dhe procedurave që duhet të zbatojë për t'i mundësuar Anëtarit të Bursës të kontraktuar prej tij të aksesojë shërbimet e klerimit;
            2. procedurat për ndarjen e llogarive, monitorimin dhe menaxhimin e riskut që do të zbatohen nga aplikanti në lidhje me Pozicionet e Anëtarit të Bursës në tregjet e ALPEX-it, duke përfshirë në veçanti procedurat që kanë të bëjnë me:

mënyrën së si do të dallohen Pozicionet e Anëtarit të Bursës nga Pozicioni i një Anëtari tjetër të Bursës në Tregjet e ALPEX-it me qëllim përcaktimin e mënyrës së cili prej shërbimeve të Klerimit dhe Shlyerjes do të kryhet;

* + - 1. ALPEX-i do të këtë të drejtë të bëjë të ditur dorëzimin e aplikimit dhe të bëjë të njohur identitetin e Aplikantit.
      2. ALPEX-i ka të drejtë të kërkojë çdo dokument ose informacion tjetër shtesë ose plotësues që e gjykon të nevojshëm për shqyrtimin e aplikimit ose verifikimin e të dhënave të paraqitura, si dhe paraqitjen përpara tij të përfaqësuesve ose punonjësve të Aplikantit, veçanërisht atyre që synojnë të kryejnë detyrat e Agjentit Klerues të Certifikuar.
      3. Për të percaktuar aftësinë dhe gatishmërinë e Aplikantit, ALPEX-i mund t’i kërkojë që të marrë pjesë në testet e seancave të Klerimit ose skenarë të tjerë simulues të Tregtimit, Klerimit dhe Shlyerjes.
      4. Kur ALPEX-i merr një aplikim nga një Aplikant, duhet që brenda 20 ditëve nga marrja e aplikimit t'i dërgojë Aplikantit një Njoftim duke e informuar Aplikantin për çdo informacion ose sqarim të mëtejshëm që kërkohet në lidhje me aplikimin ose kur aplikimi është i paplotë. ALPEX-i do të japë me detaje së çfarë sqarimi kërkohet ose ku është i paplotë aplikimi.
      5. Nëse ALPEX- nuk sqarohet ose nuk merr informacionin shtesë të kërkuar brenda 10 ditëve pasi aplikanti është informuar nga ALPEX-i për nevojën e një sqarimi të tillë, do të pranohet së Aplikanti e ka tërhequr aplikimin. Aplikanti mund të kërkojë kohë shtesë për të dhënë informacione ose sqarime të mëtejshme dhe ALPEX-i nuk duhet ta refuzojë në mënyrë të paarsyeshme një kërkesë të tillë.
      6. Pas marrjes së formularit të aplikimit të plotësuar dhe çdo sqarimi apo informacion shtesë të kërkuar nga ALPEX-i dhe me kusht që Aplikanti të plotësojë kushtet për anëtarësim të specifikuara në formularin e aplikimit, brenda 15 ditëve nga marrja përfundimtare e të gjithë informacionit të kërkuar, ALPEX-i duhet të pajisë Aplikantin me një Marrëveshje Kuadër për Klerim. Aplikanti duhet ta dorëzojë Marrëveshjen Kuadër për Klerim të nënshkruar brenda 30 ditëve.
      7. Pas marrjes nga ALPEX-i të Marrëveshjes Kuadër për Klerim të nënshkruar në përputhje me paragrafin C.2.1.13, Aplikanti do të bëhet Palë në datën e specifikuar në Marrëveshjen Kuadër për Klerim, nëse ALPEX-i dhe Aplikanti nuk kanë rënë dakord me shkrim për një datë tjetër.
      8. Në bazë të një Vendimit Teknik, ALPEX-i mund të specifikojë më tej procedurën e marrjes së kapacitetit të Anëtarit të Klerimit.
    1. Kush mund të kualifikohet për të qenë Anëtar Klerimi
       1. Një entitet ligjor mund të kualifikohet për të marrë kapacitetin e Anëtarit të Klerimit, kur permbush kërkesat në lidhje me funksionimin e tij në përputhje me dispozitat në fuqi, sipas rastit, si dhe me dispozitat e përcaktuara në këtë procedurë. Permbushja e këtyre kërkesave përbën një detyrim të vazhdueshëm dhe të parevokueshëm për Anëtarin e Klerimit dhe duhet të përmbushë gjatë gjithë kohës së funksionimit të tij në përputhje me këto kushte.
       2. Që një entitet ligjor të mund të ketë të drejtë të fitojë kapacitetin e Anëtarit Personal të Klerimit, Aplikanti duhet të ketë marrë Njoftimin e Pranimit të përcaktuar në Rregullat e ALPEX-it në mënyrë që të fitojë pozicionin e Anëtarit të Bursës në përputhje me dispozitat e Rregullave të ALPEX-it.
       3. ALPEX-i mund të kufizojë aksesin e një Anëtari Klerimi në Klerim nëse e pranon të nevojshme për të kontrolluar riskun e vet, duke zbatuar, aty ku aplikohen, dispozitat e seksionit F.6.
       4. Anëtarët e Klerimit duhet t'i japin ALPEX-it të gjithë aksesin e nevojshëm në shërbimet e tyre, informacionin dhe të dhënat në lidhje me shërbimet e Klerimit, në mënyrë që ALPEX-i të jetë në gjendje të verifikojë përputhjen e tyre me kushtet dhe kriteret që vendos çdo herë për funksionimin e tyre.
       5. Anëtarët e Klerimit duhet të kenë mjetet e nevojshme financiare, organizative dhe operacionale për të mbikqyrur dhe monitoruar përmbushjen e rregullt të detyrimeve të tyre që rrjedhin nga kapaciteti përkatës.
       6. ALPEX-i mund t'ua refuzojë aksesin Anëtarëve të Klerimit që nuk permbushin kriteret për marrjen e një kapaciteti të tillë në përputhje me dispozitat e kësaj Procedurë, vetëm pasi ta justifikojë siç duhet me shkrim këtë refuzim dhe mbi bazën e një analize gjithëpërfshirëse risku.
       7. ALPEX-i, të paktën një herë në vit, duhet të bëjë një rishikim gjithëpërfshirës të përputhshmërisë së Anëtarëve të Klerimit me kushtet dhe kriteret për pranimin e tyre në përputhje me përcaktimet e dispozitave në fuqi dhe sipas kushteve të kësaj Procedurë. Në bazë të Vendimit Teknik të tij, ALPEX-i mund të specifikojë çdo çështje teknike ose proceduriale dhe detajet e nevojshme në lidhje me rishikimin e sipërpërmendur. Për të mbajtur kapacitetin e tyre, Anëtarët e Klerimit duhet të respektojnë çdo rekomandim të dhënë nga ALPEX-i në kuadër të rishikimit të sipërpërmendur.
    2. Ceshtjet financiare
       1. Anëtari Personal i Klerimit duhet të disponojë fonde të veta të paktën 20,000,000.00 Lekë (njëzet milionë) ose ekujvalenti 170,000.00 Euro (njëqind e shtatedhjete mije).
       2. Anëtari i Përgjithshëm i Klerimit duhet të disponojë fonde të veta të paktën 200,000,000.00 Lekë (dyqind milionë) ose ekujvalenti 1,700,000.00 Euro (njëmilion e shtateqind mije).
    3. Përshtatshmëria organizative e Anëtarëve të Klerimit
       1. Anëtarët e Klerimit duhet të kenë infrastrukturën dhe përshtatshmërinë e duhur organizative, operacionale dhe tekniko-ekonomike, së bashku me mekanizmat e përshtatshëm të kontrollit dhe sigurisë në fushën e përpunimit elektronik të të dhënave dhe kontrollit të brendshëm, në mënyrë që të sigurojnë:
          1. monitorimin e vazhdueshëm, menaxhimin dhe përmbushjen si duhet të detyrimeve që ata ndërmarrin në lidhje me Klerimin dhe Shlyerjen në përputhje me dispozitat në fuqi dhe kushtet e kësaj Procedurë, për shembull në lidhje me sigurimin e Margjinës dhe pjesëmarrjen e tyre në Fondin e Mospërmbushjes së Detyrimeve, bërjen e pagesave dhe, në përgjithësi, përmbushjes së detyrimeve të Shlyerjes në para, si dhe monitorimit të Pozicioneve dhe Kufirit të Kreditit të përcaktuara sipas kushteve të kësaj Procedurë;
          2. në rastin e Anëtarit të Përgjithshëm të Klerimit:

monitorimin dhe respektimin e vazhdueshëm të kritereve, rregullave dhe procedurave që kanë përshtatur për t'i mundësuar Anëtarit të Bursës akses në shërbimet e Klerimit të ofruara nga ALPEX-i;

monitorimin e vazhdueshëm, menaxhimin dhe përmbushjen sic duhet të detyrimeve përkatëse që rrjedhin nga Transaksionet dhe Pozicionet e Anëtarit të Bursës ndaj Anëtarit të Përgjithshëm të Klerimit dhe nga Anëtari i Përgjithshëm i Klerimit ndaj Anëtarëve të Bursës;

monitorimin dhe menaxhimin e vazhdueshëm të Garancisë së ofruar nga Anëtari i Bursës dhe trajtimin e çdo Mospërmbushjeje Detyrimi;

* + - * 1. respektimin e rreptë të kushteve, detyrimeve dhe procedurave që ata ndërmarrin në bazë të memorandumit të paraqitur në ALPEX në përputhje me dispozitat e tij, si dhe kryerjen e çdo ndryshimi dhe komunikimin e tij me ALPEX-in në rast të ndryshimit të kushteve të tyre të operimit si Anëtarë Klerimi;
        2. monitorimin, menaxhimin dhe përmbushjen e vazhdueshme të detyrimeve të tyre ndaj autoriteteve kompetente, ALPEX-it dhe të gjitha sistemeve dhe organeve, përfshire Bankën për Shlyerje, të cilat janë të lidhura me EMCS-në në kuadër të Klerimit dhe Shlyerjes së Transaksioneve.
      1. Anëtarët e Klerimit duhet të kenë një politikë të përshtatshme të vazhdimësisë së biznesit dhe një plan rikuperimi që synon mbrojtjen e funksioneve të tyre nga çdo fatkeqësi, duke siguruar rikuperimin në kohë të aktiviteteve dhe përmbushjen e detyrave të tyre si Anëtarë Klerimit në përputhje me dispozitat në fuqi.
      2. Për të përmbushur detyrimet e tyre në përputhje me dispozitat e kësaj Procedurë, Anëtarët e Klerimit duhet:
         1. të krijojnë dhe të kenë një shërbim Klerimi, të drejtuar nga Agjentët Klerues të Certifikuar të tyre, si dhe një shërbim të menaxhimit të riskut në përputhje me dispozitat në fuqi;
         2. të mbajë llogaritë e nevojshme bankare, sipas rastit, në një Bankë për Shlyerje në përputhje me procedurat e ALPEX-it.
      3. ALPEX-i, në bazë të vendimit teknik të tij, mund të specifikojë më tej kërkesat organizative që duhet të plotësohen nga Anëtarët e Klerimit në përputhje me paragrafët e mësipërm.
    1. Kompetenca profesionale
       1. Çdo Anëtar i Klerimit duhet të caktojë të paktën një (1) Agjent Klerues të Certifikuar për Klerimin e transaksioneve që ai ndërmerr. Në çdo rast, Anëtari i Klerimit duhet të ketë një numër të mjaftueshem Agjentësh Klerues të Certifikuar, duke marrë parasysh gamën e transaksioneve që ai ndërmerr për Klerimin dhe risqet e mundshme.
       2. Anëtari i Klerimit duhet të sigurojë praninë e një Agjent Klerues të Certifikuar në shërbimin e tij të Klerimit dhe menaxhimit të riskut për të gjithë kohëzgjatjen e Klerimit, në përputhje me procedurat e planifikuara nga ALPEX-i, dhe të ketë një plan për të zëvendësuar këtë Agjent Klerues të Certifikuar në rast mungesë ose pamundësisë së tij. Një Agjent Klerues i Certifikuar mund të zëvendësohet vetëm nga një person që ka kapacitetin përkatës.
       3. Për të kryer detyrat e Agjentit Klerues të Certifikuar, kandidati duhet të plotësojë kërkesat e kompetencës profesionale të përcaktuara nga ALPEX-i në bazë të Vendimit Teknik të tij. Këto kërkesa do të konsiderohen të përmbushura kur, në përputhje me procedurat e ALPEX-it, verifikohet së kandidati ka njohuri të mjaftueshme për rregullat dhe procedurat teknike që rregullojnë funksionimin e EMCS-së dhe tregjeve të ALPEX-it.
       4. Anëtarët e Klerimit duhet të deklarojnë në ALPEX të dhënat e Agjenteve Klerues të Certifikuar që emërojnë, si dhe çdo ndryshim të këtyre të dhënave. Në lidhje me detyrat e Klerimit që kryejnë në kuadër të detyrave të tyre, Agjentët Klerues të Certifikuar të emëruar duhet t'i japin ALPEX-it të gjitha të dhënat dhe informacionin menjëherë sapo kërkohet.
    2. Përdoruesit e EMCS-së
       1. Vetëm Agjentët Klerues të Certifikuar të autorizuar në mënyrën e duhur nga Anëtarët e Klerimit dhe përdoruesit e autorizuar të Anëtarit të Bursës në tregjet e ALPEX-it, kur është rasti, në përputhje me dispozitat e kësaj Procedurë, mund të jenë përdorues të EMCS-së për Klerimin e Transaksioneve. Anëtarët e Klerimit dhe Anëtari i Bursës në tregjet e ALPEX-it duhet t'i komunikojnë ALPEX-it të dhënat e përdoruesve të tyre dhe çdo detaj tjetër përkatës të parashikuar nga procedurat e ALPEX-it, si dhe çdo ndryshim në këto të dhëna dhe detaje.
       2. Anëtarët e Klerimit duhet të kenë procedura specifike të kontrollit të brendshëm për monitorimin e detyrave të kryera nga përdoruesit e EMCS-së. Ata gjithashtu duhet të vënë në dispozicion të ALPEX-it procedurat e mësipërme dhe të respektojnë çdo udhëzim nga ALPEX-i në lidhje me respektimin e procedurave përkatëse.
       3. Anëtarët e Klerimit duhet të sigurohen që përdoruesit e tyre të operojnë siç duhet sistemet e informacionit dhe në përputhje me legjislacionin në fuqi si dhe me këtë procedurë, dhe duhet të jenë përgjegjës ndaj ALPEX-it për çdo humbje që rezulton nga një veprim ose mosveprim nga ana e këtyre përdoruesve.
  1. Detyrimet e Palëve
     1. Të përgjithshme
        1. Secila palë do të respektojë procedurën e Klerimit dhe Shlyerjes dhe Marrëveshjen Kuadër për Klerim në ushtrimin e të drejtave dhe kompetencave të tij për kryerjen e funksioneve dhe detyrimeve të tij sipas procedurës së Klerimit dhe Shlyerjes.
        2. Pa paragjykuar në përgjithësi paragrafin C.3.1.1, asnjë Palë, drejtpërdrejt ose tërthorazi, vetë ose në bashkëpunim me ndonjë Palë ose person tjetër, nuk duhet të pengojë funksionimin si duhet të Bursës sipas Procedurës së Klerimit dhe Shlyerjes.
        3. Pa paragjykuar ndonjë dispozitë tjetër të kësaj Procedurë të Klerimit dhe Shlyerjes ose Marrëveshjes Kuadër për Klerim, secila Palë:
           1. do të ushtrojë të gjitha të drejtat, funksionet dhe detyrimet e saj sipas Procedurës së Klerimit dhe Shlyerjes duke treguar shkallën e duhur të kujdesit dhe të standardeve,
           2. do të jetë në përputhje, do të mbajë dhe do të sigurojë në çdo kohë pajtueshmërinë dhe mirëmbajtjen e të gjitha miratimeve, lejeve dhe licencave (dhe kushteve që i bashkëngjiten çdo përjashtimi), që duhet të merren dhe mbahen për të marrë pjesë në tregjet e ALPEX-it ose të jetë palë në Procedurën e Klerimit dhe Shlyerjes për çdo kapacitet në të cilën vepron si palë ose Anëtar i Klerimit sipas Procedurës së Klerimit dhe Shlyerjes;
           3. do të paguajë të gjitha kuotat, taksat, tarifat dhe pagesat e tjera që rrjedhin nga Procedura e Klerimit dhe Shlyerjes në momentin që bëhen të pagueshme;
           4. do të sigurojë që çdo informacion ose e dhënë që kërkohet t'i dorëzohet ALPEX-it, Audituesve ose çdo personi, që kërkohet për shkak të të qenit Palë ose Anëtar Bursë do të dorëzohet në kohën e duhur për t'i mundësuar ALPEX-it, Audituesve ose një personi tjetër të kryejë detyrimet dhe funksionet e tyre që lindin në përputhje me Procedurën e Klerimit dhe Shlyerjes; dhe
           5. do të bashkëpunojë dhe t’i ofrojë çdo ndihmë të arsyeshme ALPEX-it në rast së i kërkohet, me qëllim që ALPEX-i të kryejë funksionet dhe detyrimet e tij sipas Procedurës së Klerimit dhe Shlyerjes.
        4. Transaksionet kryhen në tregjet e ALPEX-it me pjesëmarrjen e Anëtarit të Bursës si palë në to, në përputhje me Procedurën e Tregtimit.
        5. Çdo Anëtar i Bursës, në përputhje me kushtet specifike të kësaj Procedurë, në Urdhërporosi Blerjeje ose Shitjeje që vendos në ETSS me qëllim realizimin e një Transaksioni, duhet të deklarojë Anëtarin e Klerimit që do të jetë përgjegjës ndaj ALPEX-it për Klerimin e Transaksionit përkatës dhe Llogarinë përkatëse të Klerimit.
        6. Pas përfundimit të tij, Transaksioni rinovohet për qëllime klerimi si më poshtë:
           1. ALPEX-i konsiderohet së, në përfundim të Transaksionit, ka pranuar detyrimet në para dhe pretendimet përkatëse që rrjedhin nga Urdhërporosi të Përputhura që krijojne Transaksionin;
           2. Në mënyrë të ngjashme, Anëtari i Klerimit i deklaruar në bazë të çdo Urdhërporosi përputhjeje zëvendeson Anëtarin e Bursës që ka vendosur këtë Urdhërporosi dhe bëhet përgjegjës ndaj ALPEX-it si Kunderpalë e tij për Klerimin e detyrimeve përkatëse monetare që ka marrë përsipër.
        7. Çdo pavlefshmëri, anullim ose defekt tjetër në Urdhërporositë ose udhëzimet që formojnë bazen për realizimin e Transaksionit dhe nuk do të ndikojnë vlefshmërinë e këtij të fundit.
     2. Informacioni për ALPEX-in
        1. Anëtarët e Klerimit do t'i japin ALPEX-it të gjitha të dhënat dhe informacionin në lidhje me detyrat e Klerimit që kryejnë dhe risqet e mundshme që ekzistojne, sa herë që ALPEX-i e kërkon këtë.
        2. Anëtarët e Klerimit, në momentin e paraqitjes së të dhënave që kontrollohen nga Autoritetet Kompetente në përputhje me rregullat që rregullojnë funksionimin e tyre, duhet t'i komunikojnë ALPEX-it, në mënyrë të veçantë si më poshtë:
           1. pasqyrat financiare vjetore dhe/ose gjashtëmujore, të audituara dhe të nënshkruara nga auditorë të certifikuar;
           2. informacion mbi mjaftueshmërinë e kapitalit të tyre, fondet e veta, raportin e aftësisë paguese ose ekspozimet e mëdha, si dhe pasqyrat financiare përkatëse për periudhën raportuese në fjalë.
        3. Anëtarët e Klerimit duhet të njoftojnë menjëherë ALPEX-in për çdo ndryshim që ndikon në informacioni i cile është konsideruar nga ALPEX-i për miratimin e tyre si Anëtar Klerimi. Ata gjithashtu duhet të njoftojnë ALPEX-in për çdo çështje që mund të rrezikojë pjesëmarrjen e tyre të rregullt në Klerim. Çështje të tilla përfshijnë - por nuk kufizohen vetëm në - mospërmbushjen e detyrimeve të një Anëtari të Bursës ndaj Anëtarit të Klerimit, të dhënat së Anëtari i Bursës përkohësisht nuk është në gjendje të përmbushë detyrimet e tij, ose ngjarjet që ndikojnë në funksionimin e Anëtarit të Klerimit, si p.sh. vendimi për të marrë pjesë në një bashkim, shkrirje ose blerje të biznesit të tij ose vendosjen e gjobave nga Autoritetet Kompetente.
        4. Menjëherë sapo Autoriteti Rregullatore t’ja kërkojë, ALPEX-i do të vërë në dispozicion të dhënat dhe informacionin që mban në përputhje me paragrafët e mësipërm.
     3. Detyrimet e Anëtarëve të Klerimit
        1. Anëtarët e Klerimit përveç plotësimit të dispozitave në seksionin C.3.2, dhe në veçanti u kërkohet që:
           1. të ruajnë funksionimin normal të tregut të energjisë, duke treguar kujdesin dhe vëmendjen e duhur gjatë pjesëmarrjes në operacionet e Klerimit për të siguruar kryerjen e rregullt të transaksioneve;
           2. të shmangin çdo veprim apo mosveprim që mund të dëmtojë pozicionin e ALPEX-it dhe në përgjithësi besueshmërinë dhe sigurinë e sistemit elektro-energjetik;
           3. t'i përgjigjen menjëherë, me vërtetësi dhe plotësisht çdo kërkese të ALPEX-it për të dhënë informacione dhe të dhëna, të përmbushin detyrimet e tyre të raportimit të rregullt ose *ad hoc* ndaj ALPEX-it në përputhje me dispozitat e kësaj Procedurë dhe të bashkëpunojnë me ALPEX-in pa pengesë duke marrë pjesë në takimet përkatëse ose duke lejuar ALPEX-in të kryejë inspektime në mjediset e tyre;
           4. të sigurojnë që pajisjet kompjuterike dhe programi softuerik që kanë për të hyrë në EMCS përdoret në mënyrë të arsyeshme dhe në përputhje me këtë Procedurë për të siguruar funksionimin pa probleme dhe të sigurtë të tij;
           5. të zbatojnë vazhdimisht procedura efektive të kontrollit të brendshëm me qëllim verifikimin e përputhshmërisë rigoroze të personelit të tyre me dispozitat në fuqi, përfshire ato të përcaktuara në këtë procedurë;
           6. të sigurojnë Klerimin dhe Shlyerjen e Transaksioneve në përputhje me dispozitat në fuqi dhe me këtë procedurë;
           7. t’i japin informacion të plotë me shkrim çdo Anëtari të Bursës me të cilin kanë marrëdhënie kontraktuale në lidhje me çdo detyrim që rrjedh nga Klerimi dhe Shlyerje e Transaksioneve;
           8. të ndërmarrin të gjitha hapat e nevojshëm për të zgjidhur çdo rast Mospërmbushje Detyrimi ose shume të papaguar nga Klerimi, në bashkëpunim me të gjithë Palët përkatëse sipas rastit;
           9. të marrin në konsiderate praktikat e pranuara të drejtimin të Transaksioneve të Klerimit dhe Shlyerjes, sic përcaktohen kohë pas kohë.
     4. Detyrimet e Anëtarëve të Bursës
        1. Anëtari i Bursës në Tregjet e ALPEX-it duhet të përmbushë detyrimet që merr përsipër sipas dispozitave të kësaj Procedurë. Në kuadrin e detyrimeve të tyre të pavarura, atyre u kërkohet veçanërisht që:
           1. t'i përmbahen Kufirit të Kreditit që u janë caktuar në përputhje me dispozitat e kësaj Procedurë;
           2. të marrin të gjitha masat e nevojshme për të siguruar Klerimin e rregullt të transaksioneve;
           3. të veprojnë së bashku me Anëtarët e Klerimit me të cilët ata bashkëpunojnë, veçanërisht në rastet e Mospërmbushjes së Detyrimeve;
           4. të respektojnë çdo rekomandim ose udhëzim nga ALPEX-i me qëllim sigurimin e Klerimit të rregullt.
     5. Detyrimet Specifike të Anëtarëve të Klerimit
        1. Llogaritja e riskut të ALPEX-it në lidhje me Anëtarët e Klerimit dhe dhënia e Garancisë për efekt të mbulimit të këtij risku, në përputhje me dispozitat e kësaj Procedurë, do të kryhet për Anëtar Klerimit dhe Llogari Klerimi.
        2. Anëtarëve të Përgjithshëm të Klerimit u kërkohet që:
           1. të veprojnë në përputhje me detyrimet e tyre për të mbajtur në EMCS llojet e ndryshme të Llogarive të Klerimit që ata përdorin në përputhje me kushtet e kësaj Procedurë;
           2. të mbajnë shënime dhe llogari të veçanta që u mundësojnë atyre të dallojnë asetet dhe pozicionet që ata mbajnë në EMCS në emër të Anëtarit të Bursës në kuadër të ofrimit të shërbimeve për ta.

1. PROCEDURA E KLERIMIT
   1. KLERIMI
      1. Rregullat bazë të Klerimit
         1. Klerimi kryhet ndermjet ALPEX-it dhe Anëtarëve të Klerimit.
         2. ALPEX-i do të kryejë Klerimin në ditët e punës të përcaktuara në kalendarin e Ditëve të Klerimit. Me Vendim Teknik, ALPEX-i do të përcaktojë orën e fillimit të procesit të Klerimit (T) për çdo ditë pune, kohëzgjatjen dhe çdo çështje tjetër proceduriale në lidhje me afatin kohor të Klerimit.
         3. Klerimi dhe Shlyerja e Transaksioneve kryhet në bazë të afatit kohor të Shlyerjes, siç përcaktohet në këtë Procedurë dhe në Vendimet Teknike përkatëse të ALPEX-it.
         4. ALPEX-i do të ushtrojë ndonjë ose të gjitha të drejtat që rrjedhin nga Transaksionet kundrejt Anëtarëve të Klerimit.
         5. Pas orës së fillimit të procesit të klerimit (T) në çdo ditë pune, ALPEX-i do të njoftojë me shkrim çdo Anëtar Klerimi, nepermjet çdo mjeti elektronik komunikimi që siguron transmetimin e sigurt të informacionit, siç përcaktohet në Vendimin Teknik të ALPEX-it, në lidhje me:
            1. Shumen e Margjinës që çdo Anëtar Klerimi duhet t'ia mundësojë ALPEX-it për Llogari Klerimi për të gjitha Transaksionet që ai kleron dhe që janë përmbyllur nga ora (T) në tregjet e ALPEX-it, dhe
            2. Pozicionet që duhet të shlyejë, d.m.th. detyrimet në para dhe pretendimet përkatëse për Llogari Klerimi dhe Ditë Shlyerje.
         6. Garancia dhe Pozicionet për Llogari Klerimi ndahen nga ALPEX-i në EMCS i cili mban të dhënat përkatëse.
         7. Në rast të Mospërmbushjes së Detyrimeve nga një Anëtar Klerimi, ALPEX-i do të ushtrojë të drejtat e tij mbi Garancinë e vendosur nga ky Anëtar Klerimit dhe në Pjese tij e Proporcionale në Fondin e Mospërmbushjes së Detyrimeve, në përputhje me dispozitat specifike të seksionit G.5.3.
         8. Nuk lejohet cedimi i të drejtave ose transferimi i detyrimeve që rrjedhin nga pozicionet e ndonjë Transaksioni dhe asnjë Pozicion i tillë nuk mund të transferohet ndërmjet Llogarive të Klerimit, përveç rasteve kur në këtë Procedurë parashikohet ndryshe.
   2. Llogaritë e Klerimit
      1. Parashikime të Përgjithshme
         1. Llogaritë e Klerimit përdoren për Klerimin e Transaksioneve.
         2. Menjëherë pasi përfundojnë në Tregjet e ALPEX-it, Transaksionet regjistrohen automatikisht në Llogaritë e Klerimit në bazë të të dhënave të ofruara nga ETSS në EMCS në përputhje me seksionin. D.3.2 të këtij Kapitulli.
         3. Llogaritë e Klerimit përdoren gjithashtu për caktimin nga ALPEX-i të një Kufiri Krediti për Anëtarin e Klerimit dhe, në rastin e Anëtarëve të Përgjithshëm Klerimi, për shpërndarjen përkatëse prej tyre, të një Kufiri Krediti për një Jo-Anëtar Klerimi në përputhje me kushtet e seksionit. G.5.2.
         4. Llogaritë e Klerimit hapen nga ALPEX-i dhe mbahen në EMCS në përputhje me kushtet e seksionit D.2.2.
         5. Llogaritë e Klerimit mbahen për Anëtar Bursë në Tregjet e ALPEX-it. Llogaria e Klerimit nuk mbahet e përbashkët nga Anëtarët e Bursës.
         6. Anëtari Personal i Klerimit mban vetëm Llogarinë e tij të Klerimit.
         7. Çdo Anëtar Personal i Klerimit duhet mbaje të paktën një Llogari Klerimi.
         8. Çdo Anëtar i Bursës i cili është Jo-Anëtar Klerimi duhet të mbajë në emër të tij të paktën një Llogari Klerimi nëpërmjet një Anëtari të Përgjithshëm Klerimi.
         9. Një Anëtar i Bursës mund të mbajë më shumë së një Llogari Klerimi.
         10. Çdo Anëtar i Përgjithshëm Klerimi mban të paktën një Llogari Klerimi për çdo Anëtar Bursë për Transaksionet e të cilit ai kryen Klerimin.
         11. Netimi midis Llogarive të Klerimit të mbajtura në një Anëtar i Klerimit nuk lejohet.
      2. Kushtet për hapjen e Llogarive të Klerimit
         1. Në rastin e Anëtarit Personal të Klerimit, Llogaritë e Klerimit hapen në EMCS nga ALPEX-i me kërkesë të tij, dhe pasi ka deklaruar informacionin e mëposhtëm:
            1. Të dhënat e identifikimit të Anëtarit të Klerimit, përkatësisht:

Emrin e plotë ligjor të kompanisë;

Formën juridike të shoqërisë;

Numrin e regjistrimit dhe datën në të cilën shoqëria është regjistruar në Qendren Kombetare të Biznesit;

Numri i Regjistrimit Tatimor të shoqërisë;

Kodi EIC i Anëtarit të Bursës i caktuar si Anëtar Personal Klerimi në tregjet e ALPEX-it.

* + - 1. Detajet e llogarisë bankare të Anëtarit Personal të Klerimit, e cila do të përdoret nga ALPEX-i për të kryer pagesa ose rimbursime në lidhje me Pjesën e tij Proporcionale e Seciles të Anëtarit të Klerimit në Fondin e Mospërmbushjes së Detyrimeve, për të menaxhuar Garancinë e tij, duke përfshirë shembullin e paragrafit G.5.4, dhe për përmbushjen e të gjitha detyrimeve ndaj ALPEX-it.
      2. Në rastin e Anëtarit të Përgjithshëm të Klerimit, Llogaritë e Klerimit për Anëtaret e Bursës së kontraktuar prej tij, hapen në EMCS nga ALPEX-i, me kërkesën e tij, dhe pasi ka deklaruar informacionin e mëposhtëm:
      3. Detajet e Anëtarit të Përgjithshëm të Klerimi, në përputhje me rastet (i) deri në (v) të pikës b), dhe detajet e Llogarisë Bankare të tij e cila do të përdoret nga ALPEX-i për të kryer pagesa ose rimbursime lidhur me Pjesën Proporcionale të Anëtarit të Klerimit në Fondin e Mospërmbushjes së Detyrimeve, për të menaxhuar Garancinë e tij, dhe për përmbushjen e të gjitha detyrimeve ndaj ALPEX-it.
         1. Të dhënat e identifikimit të Anëtarit të Bursës, përkatësisht:

Emrin e plotë ligjor të kompanisë;

Formën juridike;

Numrin e regjistrimit dhe datën në të cilën shoqëria është regjistruar në Qendren Kombetare të Biznesit;

Numri i Regjistrimit Tatimor të shoqërisë;

Kodin EIC të Anëtarit të Bursës dhe

* + - 1. Detajet e Llogarisë Bankare të Anëtarit të Bursës dhe/ose Anëtarit të Klerimit me qëllim kryerjen e çdo rimbursimi të parave në rast të Mospërmbushjes së Detyrimeve, në përputhje me seksionin G.5.4.
    1. Mbyllja e Llogarisë së Klerimit
       1. Një Llogari Klerimi do të mbyllet nga ALPEX-i me marrjen e një kërkese për mbylljen e llogarisë, ose me Përfundimin Vullnetar të Anëtarit të Klerimit që mban llogarinë.
       2. Për të shmanguar çdo dyshim, një Llogari Klerimi mbyllet nëse nuk ka Pozicione të hapura ose detyrime të tjera të papaguara dhe të drejta korresponduese që rrjedhin nga Transaksionet.
  1. PROCEDURA E KLERIMIT
     1. Dispozita të Përgjithshme
        1. Ky seksion përcakton termat dhe kushtet sipas të cilave transaksionet klerohen përmes EMCS-së. Procedura e Klerimit përfshin pjesëmarrjen e Anëtarëve të Klerimit dhe ALPEX-it, si dhe Anëtarët e Bursës në tregjet e ALPEX-it në rastet që është e zbatueshme, në përputhje me dispozitat specifike të këtij seksioni.
        2. Klerimi i transaksioneve kryhet nëpërmjet EMCS-së në mënyrë individuale për të gjitha Transaksionet e regjistruara në EMCS në ditën e Klerimit brenda kohës së planifikuar të punës, të vendosur nga ALPEX-i.
        3. Klerimi përfshin procedura të ndara si më poshtë:
           1. njoftimin nga ETSS në EMCS për Transaksionet për tu kleruar;
           2. finalizimin e Tregtimeve;
           3. llogaritjen, në një moment të caktuar të ditës, të Kreditoreve dhe Debitoreve të ALPEX-it;
           4. vlerësimin e Garancisë;
           5. llogaritjen dhe mbulimin e kërkesave të Margjinës;
           6. llogaritjen dhe monitorimin e Kufirit të Kreditit dhe njoftimin në ETSS për Kufirin e Kreditit për Anëtar Bursë në tregjet e ALPEX-it;
           7. shpalljen e rezultateve të Klerimit tek Anëtarët e Klerimit;
           8. shlyerjen me para dhe lëshimin e deklaratës përkatëse për këtë Shlyerje.
        4. Çdo detaj procedural ose teknik në lidhje me Klerimin do të përcaktohet në përputhje me vendimet teknike dhe procedurat e ALPEX-it.
     2. Realizimi i Klerimit
        1. Përpara fillimit dhe/ose gjatë çdo Ditë Tregtimi, në përputhje me procedurat e ALPEX-it, çdo Anëtar i Përgjithshëm Klerimi do të deklarojë në EMCS Anëtarët e Bursës, Transaksionet e të cilëve në tregjet e ALPEX-it do të klerohen prej tij, dhe Kufirin përkatës të Kreditit, siç përcaktohet në përputhje me dispozitat e këtij dokumenti, i cili i caktohet ketyre Anëtarëve të Bursës në lidhje me Ditën përkatëse të Livrimit.
        2. Të gjitha veprimet në paragrafin D.3.2.1 do të konsiderohen si një deklarate për përcaktimin e Klerimit të Transaksioneve përkatëse të Anëtarit të Bursës nga Anëtari i Përgjithshëm i Klerimit si dhe njekohesisht një deklaratë për ndërmarrjen e Klerimit nga ana e Anëtarit të Përgjithshëm Klerimit. Anëtari i Përgjithshëm i Klerimit nuk lejohet të ndërmarrë Klerimin e ndonjë Transaksioni për të cilin nuk ka bërë deklaratën e sipërpërmendur.
        3. Çdo Anëtar i Bursës i cili vepron si Anëtar Personal Klerimi, në çdo ditë tregtimi, mund të vendosë Urdhërporosi në ETSS dhe të kryejë transaksione vetëm deri në Kufirin e Kreditit që i është caktuar për Ditën përkatëse të Livrimit, në përputhje me dispozitat e këtij dokumenti.
        4. Jo-Anëtarët e Klerimit që nuk janë përfshirë në deklaratën e një Anëtari të Përgjithshëm Klerimi sipas seksionit D.3.2, nuk lejohen të vendosin Urdhërporosi në ETSS.
     3. Njoftimi i Transaksioneve që do të klerohen
        1. Pas përfundimit të Tregtimit, ETSS do t'i transmetojë në mënyrë elektronike tek EMCS-ja të dhëna të detajuara mbi Transaksionet e përfunduara. Të dhënat e transmetuara do të kontrollohen në përputhje me dispozitat e paragrafëve në vijim.
        2. Të dhënat e detajuara mbi Transaksionet duhet të përfshijnë si vijon:
           1. Tregjet e ALPEX-it (të Ditës në Avancë ose Brenda së Njëjtës Ditë);
           2. Kodin EIC të Anëtarit të Bursës;
           3. Kodin EIC të aseteve për të cilin Transaksionet janë realizuar;
           4. Lloji i Urdhërporosisë;
           5. Transaksionin e Blerjes ose Shitjes;
           6. Sasinë dhe çmimin i Transaksionit;
           7. Datën dhe orën e Tregtimit;
           8. Njësia Kohore e Tregut me të cilën/at lidhen Transaksionet;
           9. Monedhën e tregtimit në Euro;
           10. Kodi i Llogarisë së Klerimit
     4. Finalizimi i Tregtimit
        1. Pas përfundimit të kontrolleve dhe korrigjimit të çdo mungesë dhe mospërputhjeje, sipas seksionit D.3.3, Transaksionet e komunikuara si më sipër finalizohen për q përfshira llim Klerimi, për të formuar Pozicionet totale për Llogari Klerimi dhe një Kontrate detyruese për Palët e përfshira.
        2. Pas finalizimit të tyre, Transaksioneve nuk mund t'iu bëhet më, asnjë ndryshim, korrigjim ose plotësim nga EMCS-ja.
     5. Llogaritja e Pozicioneve Neto
        1. Pas finalizimit të Tregtimit, EMCS-ja llogarit Pozicionet (Debitorët dhe Kreditorët e ALPEX-it) për Anëtarë Klerimit për Llogari Klerimi.
        2. Për të llogaritur Pozicionet për Llogari Klerimi, EMCS-ja në një kohë të caktuar T në çdo Ditë pune llogarit për çdo Anëtar Klerimi dhe Llogari Klerimi detyrimet neto dhe pretendimet neto që lindin në bazë të transaksioneve që janë kryer në tregjet e ALPEX-it dhe i janë komunikuar EMCS-së para kohës T.
     6. Vlerësimi i Garancisë
        1. Me qëllim për përmbushjen e kërkesave të Margjinës dhe Kufirin e Kreditit , EMCS-ja llogarit vlerën totale të Garancisë të dhënë për Llogari Klerimi, duke marrë parasysh shumën e parave të depozituara si dhe vlerën monetare dhe periudhën e vlefshmërisë së Letër Garancisë Bankare të depozituar në favor të ALPEX-it.
     7. Dispozitat e informacionit dhe verifikimi i të dhënave
        1. Anëtarëve të Klerimit që marrin pjesë në Shlyerjen e Transaksioneve në para, në përputhje me kushtet e këtij dokumenti, u kërkohet të paraqesin të gjitha të dhënat dhe informacionin e kërkuar nga ALPEX-i në lidhje me llogaritë e përshkruara në këtë Procedurë të cilën ata menaxhojnë, ose me detyrimet që rrjedhin prej tyre, si dhe çdo ndryshim në këto të dhëna dhe informacione. Ata gjithashtu duhet të njoftojnë ALPEX-in për çdo ndryshim të të dhënave të tyre, mbi bazën e të cilave janë hapur llogaritë përkatëse.
        2. ALPEX-i ka të drejtën ligjore, në kuadër të mbledhjes dhe verifikimit të të dhënave të deklaruara për hapjen dhe mbajtjen e llogarive të mësipërme, të shkëmbejë çdo informacion të nevojshëm me Bankën për Shlyerje dhe Bankat që mundesojne Garancinë në favor të ALPEX-it, si dhe me çdo subjekt tjetër i përfshirë në Klerimin dhe Shlyerjen e Transaksioneve, duke respektuar dispozitat e sekretit profesional.
     8. Komunikimi ndërmjet Palëve
        1. Komunikimi ndërmjet ALPEX-it dhe Anëtarëve të Klerimit do të jetë me shkrim. Ky komunikim përfshin dokumente në formë elektronike ose të tjera, përveç rasteve kur përcaktohet ndryshe në Rregullat e ALPEX-it dhe në këtë Procedurë.
        2. Në përputhje me dispozitat e kësaj Procedurë, çdo njoftim i ALPEX-it për Anëtarët e Klerimit në lidhje me Klerimin dhe rezultatet, do të transmetohet në mënyrë elektronike nëpërmjet EMCS-së ose nëpërmjet mekanizmave alternativë të mbajtur nga ALPEX-i për rastet e keqfunksionimit ose ngjarjeve të tjera të jashtëzakonshme.
        3. Me qëllim komunikimin me ALPEX-in, adresa e Anëtarit të Klerimit do të jetë ajo e përcaktuar nga Anëtari i Klerimit në aplikimin e tij për marrjen e kapacitetit përkatës. Për çdo ndryshim të adresës Anëtari i Klerimit do të njoftoje me shkrim ALPEX-in.
        4. Në lidhje me çështjet që kanë të bëjnë me Klerimin dhe Shlyerjen e Transaksioneve, ALPEX-i do të komunikojë me Agjentin e Klerimit të Certifikuar të deklaruar në ALPEX nga Anëtari i Klerimit. Për çdo çështje tjetër që lidhet me Anëtarin e Klerimit, ALPEX-i do të komunikojë me personin e kontaktit të Anëtarit të Klerimit.
        5. Me qëllim komunikimin me ALPEX-in, Anëtarët e Klerimit duhet të kontaktojnë me ALPEX-in, sipas informacionit të shpallur herë pas here në faqen e ueb-it nga ALPEX-i.

1. FONDI I MOSPËRMBUSHJES SË DETYRIMEVE
   1. DISPOZITA TË PËRGJITHSHME
      * 1. ALPEX-i krijon një Fond të Mospërmbushjes së Detyrimeve me qëllim mbulimin e riskut në lidhje me operacionet e Klerimit që kryen, në përputhje me Rregullat e ALPEX-it dhe Procedurat.
        2. Fondi i Mospërmbushjes së Detyrimeve formon një fond aktivesh nga kontributet e Anëtarëve të Klerimit, dhe ky Fond i përket bashkarisht (pro indiviso) Anëtarëve të Klerimit në proporcion me pjesëmarrjen e tyre në të. Fondi i Mospërmbushjes së Detyrimeve do të mbahet në një llogari bankare dhe administrohet nga ALPEX-i.
        3. Vlerat monetare të disponueshme në çdo kohë në Fondin e Mospërmbushjes së Detyrimeve, siç përcaktohet në përputhje me kushtet këtu, përbëjnë një marrëveshje Garanci financiare në favor të ALPEX-it si marrës i Garancisë dhe ALPEX-i ka të drejtë të përdorë Fondin e Mospërmbushjes së Detyrimeve në përputhje me dispozitat e seksionit E.2.6.
        4. ALPEX-i do të administrojë Fondin e Mospërmbushjes së Detyrimeve me qëllim mbulimin e humbjeve që rrjedhin nga Mospërmbushja e Detyrimeve në përputhje me seksionin F.2.6.
        5. Fondi i Mospërmbushjes së Detyrimeve është një fond për ndarjen e riskut midis Anëtarëve të Klerimit. Në rastin e Mospërmbushjes së Detyrimeve nga një Anëtar Klerimi dhe nëse vlera e Pjesës Proporcionale të këtij Anëtari Klerimi është e pamjaftueshme për të mbuluar një humbje që vjen nga Mospërmbushja e Detyrimeve të tij, pjesa e mbetur e humbjes ngarkohet proporcionalisht (pro rata basis) në vlerën e Pjesës Proporcionale të Anëtarëve të tjerë të Klerimit që marrin pjesë në Fondin e Mospërmbushjes së Detyrimeve, duke reduktuar në këtë mënyrë në mënyrë proporcionale pjesëmarrjen e tyre në të.
        6. Vlera e Fondit të Mospërmbushjes së Detyrimeve dhe e kontributeve të Anëtarëve të Klerimit në të përcaktohet në përputhje me kushtet e këtij Kapitulli. Vlera minimale e Fondit të Mospërmbushjes së Detyrimeve nuk mund të jetë më e vogël së shuma e grupuar e Kontributeve Minimale e Anëtarëve të Klerimit siç është përcaktuar në këtë Kapitull.
        7. Pjesëmarrja e çdo Anëtari Klerimi në Fondin e Mospërmbushjes së Detyrimeve përcaktohet nga vlera e Pjesës Proporcionale. Pjesa Proporcionale përbëhet nga kontributet e Anëtareve të Klerimit në Fondin e Mospërmbushjes së Detyrimeve, plus të ardhurat që korrespondojnë kësaj llogarie, minus të gjitha llojet e shpenzimeve që rrjedhin nga interesi negativ bankar, komisionet bankare ose tarifat e llogarisë bankare të Fondit të Mospërmbushjes së Detyrimeve në përputhje me seksionin F.2.7, siç përcaktohet në Procedurën e ALPEX-it. Të ardhurat dhe shpenzimet shpërndahen për çdo Pjesë Proporcionale të Anëtarit të Klerimit në Fondin e Mospërmbushjes së Detyrimeve në përpjesëtim me madhësinë e kësaj llogarije.
        8. Kontributet në Fondin e Mospërmbushjes së Detyrimeve bëhen nga Anëtarët e Klerimit në formën e depozitimit në para në Llogarinë Bankare siç përcaktohet nga ALPEX-i. Në rast kur një shumë e caktuar e mbajtur në Pjesën Proporcionale do të kthehet, në zbatim të kushteve të saj nëse është e aplikueshme, ALPEX-i, transferon shumën përkatëse në llogarinë bankare të Anëtarit të Klerimit përkatës.
        9. Shuma e Parave në Fondin e Mospërmbushjes së Detyrimeve do të mbahen në një llogari në Bankën për Shlyerje.. ALPEX-i do të regjistroje të gjitha shumat e Kontributeve, në Fondin e Mospërmbushjes së Detyrimeve, për çdo Pjesë Proporcionale të Anëtarëve të Klerimit në një regjistër kontabël.
      1. Llogaria Pjesa Proporcionale
         1. Çdo Anëtar i Klerimit mban vetëm një Pjesë Proporcionale në Fondin e Mospërmbushjes së Detyrimeve. Kjo llogari hapet pas marrjes së kapacitetit të Anëtarit të Klerimit.
         2. Çdo rast i bashkimit, ndarjes ose çaktivizimit të Pjesës Proporcionale si rezultat i veprimeve të korporatave ose ngjarjeve të tjera në lidhje me Anëtarët e Klerimit, në rastet e bashkimit ose blerjes, do të rregullohen nga Vendimet Teknike të ALPEX-it.
         3. Një Pjesë Proporcionale të Anëtarit të Klerimit do të anulohet në rast së Anëtari i Klerimit humbet kapacitetin, siç përcaktohet në çdo rast nga dispozitat e kësaj Procedurë.
      2. Kontributi Fillestar dhe Minimal
         1. Anëtarët e Klerimit duhet të bejne një Kontribut Fillestar në Fondin e Mospërmbushjes së Detyrimeve në mënyrë që të fitojnë kapacitetin përkatës.
         2. Shuma e Kontributit Fillestar përcaktohet në bazë të një Vendimi Teknik të ALPEX-it.
         3. Kontributi Minimal i Anëtarëve të Klerimit në Fondin e Mospërmbushjes së Detyrimeve, siç është përcaktuar në bazë të dispozitave të mëposhtme, nuk mund të jetë më i vogël së Kontributi Fillestar.
   2. Rregullat për llogaritjen e Fondit të Mospërmbushjes së Detyrimeve dhe Pjesa Proporcionale për Anëtarët e Klerimit
      1. Vlera e Pjesës Proporcionale për Anëtarët e Klerimit
         1. Vlera e Pjesës Proporcionale të Anëtarit të Klerimit në lidhje me çdo periudhë aktuale do të jetë cilado shume më e madhe ndërmjet normës (Normës së Kontributit), siç është përcaktuar nga ALPEX-i, shumëzuar me shumën e Margjinës mesatare të të gjitha Llogarive të Klerimit të Anëtarit të Klerimit për periudhën e llogaritjes, dhe Kontributit Minimal. Më specifikisht, vlera e Pjesës Proporcionale (μi) të Anëtarit të Klerimit (i) llogaritet duke përdorur formulën e mëposhtme:
         2. ku:
            1. N(i): Numri i përgjithshëm i Llogarive të Klerimit të Anëtarit të Klerimit (i) gjatë periudhës së llogaritjes.
            2. M (k,i,j): Margjina e Llogarisë së Klerimit (k) të Anëtarit të Klerimit (i) e llogaritur gjatë llogaritjeve ditore të detyrimeve dhe pretendimeve të Ditës së Klerimit (j).
            3. Mk,i: Numri i ditëve të Klerimit të Tregut të periudhës së mëparshme të llogaritjes, për të cilën është llogaritur margjinë jo-zero për Llogari Klerimi (k) të Anëtarit të Klerimit (i).
            4. Kontributi Minimal (i): Kontributi minimal i kërkuar në Fondin e Mospërmbushjes së Detyrimeve të Anëtarit të Klerimit (i) në përputhje me dispozitat e seksionit E.1.3.
            5. α: Norma e kontributit, e përcaktuar në bazë të një Vendimi Teknik përkatës i ALPEX-it.
      2. Vlera Monetare e Fondit të Mospërmbushjes së Detyrimeve
         1. Vlera monetare e Fondit të Mospërmbushjes së Detyrimeve llogaritet në bazë mujore në përputhje me këtë Procedurë. Vlera monetare e Fondit të Mospërmbushjes së Detyrimeve llogaritet në tre (3) ditët e para të punës të çdo periudhe të llogaritjes aktuale. Pas llogaritjes së saj, ALPEX-i do të komunikojë shumën përkatëse për Anëtarët e Klerimit dhe ta shpallë atë në faqen e tij të ueb-it.
         2. Vlera monetare totale e Fondit të Mospërmbushjes së Detyrimeve përcaktohet nga shuma totale e Pjesëve Proporcionale të të gjithë Anëtarëve të Klerimit sipas llogaritjes në përputhje me seksionin E.2.1
         3. ALPEX-i do të përcaktojë të gjitha çështjet përkatëse dhe detajet e nevojshme nëpërmjet një Vendimi Teknik.
      3. Pagesat që duhen të bëhen për korrigjimin e Pjesës Proporcionale
         1. Kur ALPEX-i njofton Anëtarët e Klerimit në lidhje me vlerën monetare të Pjesës Proporcionale të tyre në Fondin e Mospërmbushjes së Detyrimeve, ku do të përcaktojë saktë shumën që duhet paguar nga:
            1. Anëtarët përkatës të Klerimit në Fondin e Mospërmbushjes së Detyrimeve, ose
            2. Fondi i Mospërmbushjes së Detyrimeve (nëpërmjet ALPEX) për Anëtarët e Klerimit.
         2. Nëse vlera monetare e Pjesës Proporcionale të një Anëtari Klerimi gjatë periudhës së llogaritjes së mëparshme është më e vogël së vlera monetare e Pjesës Proporcionale që duhet të mbahet nga Anëtari i Klerimit gjatë periudhës së aktuale të llogaritjes, Anëtari i Klerimit duhet të paguajë diferencën në para në Fondin e Mospërmbushje së Detyrimeve brenda tre (3) ditëve pune nga njoftimi i ALPEX-it në lidhje me vlerën monetare të Pjesës Proporcionale të Anëtarëve të Klerimit në këtë Fond gjatë periudhës aktuale të llogaritjes.
         3. Nëse vlera monetare e Pjesës Proporcionale të një Anëtari Klerimi gjatë periudhës së mëparshme të llogaritjes është më e madhe së vlera monetare e Pjesës Proporcionale që duhet të mbahet nga Anëtari i Klerimit gjatë periudhës aktuale të llogaritjes, diferenca duhet të paguhet në para nga burimet e Fondit të Mospërmbushjes së Detyrimeve nëpërmjet ALPEX-it për Anëtarin e Klerimit brenda katër (4) ditëve pune nga njoftimi i ALPEX-it në lidhje me vlerën e Pjesës Proporcionale të Anëtarëve të Klerimit në Fond gjatë periudhës aktuale të llogaritjes, pas detyrimeve të Anëtarëve të Klerimit sipas paragrafit E.2.3.2 fillimisht janë paguar.
      4. Kontributet e jashtëzakonshme
         1. Me vendim të ALPEX-it, kontributet e jashtëzakonshme do të paguhen nga Anëtarët e Klerimit drejt Fondit të Mospërmbushjes së Detyrimeve në rast së:
            1. aktivizimin e Fondit të Mospërmbushjes së Detyrimeve për të rimbushur burimet e tij që janë përdorur për të mbuluar humbjen për shkak të Mospërmbushjes së Detyrimeve të një Anëtari Klerimi.
            2. ndryshime të rëndësishme veçanërisht në lidhje me çmimet e tregut dhe faktorë të tjerë në përgjithësi që ndikojnë në madhësinë e kërkuar të Fondit të Mospërmbushjes së Detyrimeve.
         2. Në shembullin të paragrafit të mëparshëm E.2.4.1(a), ALPEX-i llogarit shumën e Kontributeve të jashtëzakonshme të secilit prej Anëtarëve të Klerimit në bazë të përqindjes së tyre të re të pjesëmarrjes në Fondin e Mospërmbushjes së Detyrimeve.
         3. Në rastet e paragrafëve pararendës ALPEX-i, me qëllim të llogaritjes së madhësisë së kontributeve të jashtëzakonshme, zbaton procedurën sipas seksionit E.2.1 ose, nëse konsiderohet e nevojshme, mund të vendosë parametra shtesë në perllogaritje për të mbrojtur Tregjet e ALPEX-it. Parametra të tilla shtesë i referohen në veçanti Normes së Kontributit në Fondin e Mospërmbushjes së Detyrimeve dhe periudhës së llogaritjes së tij. ALPEX-i do t'ia komunikojë pa vonesë vendimin e tij përkatës Autoriteteve Rregullatore.
         4. Kur është marrë një vendim për rregullim të jashtëzakonshëm të Fondit të Mospërmbushjes së Detyrimeve, ALPEX-i përcakton metodologjinë dhe parametrat mbi bazën e të cilave do të bëhet rregullimi, i cili mund të ndryshojë nga metodologjia e ndjekur për rregullimin e tij të zakonshem, duke marrë parasysh arsyet që kanë bërë të nevojshme një rregullim të tillë. Ai gjithashtu përcakton periudhën brenda së cilës Anëtarët e Klerimit duhet të japin kontributet shtesë.
      5. Pagesa e vonuar e kontributeve në Fondin e Mospërmbushjes së Detyrimeve
         1. Në rast të vonesës së pagesës së kontributit të një Anëtari Klerimi në Fondin e Mospërmbushjes së Detyrimeve, një Anëtar i tillë Klerimi nuk do të lejohet të ndërmarrë Transaksione për Klerim derisa të ketë përmbushur detyrimin e tij përkatës. Po kështu, Anëtari i Bursës do të përjashtohet nga kryerja e Transaksioneve nëse këto janë kleruar nga Anëtari i Klerimit në Mospërmbushje të Detyrimeve.
      6. Përdorimi dhe rimbushja e Fondit të Mospërmbushjes së Detyrimeve
         1. ALPEX-i mund përdorë përkohësisht burimet e Fondit të Mospërmbushjes së Detyrimeve si marrësi i Garancisë në ushtrimin e të drejtës së tij të përdorimit sipas seksionit E.1.1.3 në rastin kur një Anëtar Klerimi është në Mospërmbushje të Detyrimeve. ALPEX-i do të bëjë një përdorim të tillë për të përmbushur kërkesat e likuiditetit në lidhje me detyrimet e prapambetura të Anëtarit të Klerimit në Mospërmbushje të Detyrimeve të cilin ALPEX-i merr përsipër të adresojë Mospërmbushjen e Detyrimeve të lartpërmendur në përputhje me dispozitat e seksionit F.2.2, duke përfshirë të gjitha llojet e shpenzimeve në lidhje me përmbushjen e detyrimeve.
         2. Kur burimet e Fondit të Mospërmbushjes së Detyrimeve janë përdorur sipas paragrafit të mëparshëm, atehere ky Fond duhet të rimbushet brenda një kohë të arsyeshme dhe sigurisht perpara përdorimit të Fondin të Mospërmbushjes së Detyrimeve për të mbuluar çdo humbje të shkaktuar nga Mospërmbushja e Detyrimeve, siç është përcaktuar në seksionin G.5.3.
         3. Nëse, Mospërmbushja e parë e Detyrimeve nuk është zgjidhur ende, dhe një tjetër Mospërmbushje e Detyrimeve ndodh gjate kësaj periudhe, përdorimi i burimeve nga Fondi i Mospërmbushjes së Detyrimeve për secilën Mospërmbushje të Detyrimeve në përputhje me paragrafët e mëparshëm do të bëhet në mënyrë sekuenciale dhe në rend kronologjik, kush ka ndodhur me përpara mbulohet i pari, sipas kushteve të seksionit G.5.3, për humbjen e secilës Mospërmbushje të Detyrimeve të mëparshme.
      7. Burimet, asetet
         1. Burimet e Fondit të Mospërmbushjes së Detyrimeve do të jene kontributet në para të Anëtarëve të Klerimit, siç është përcaktuar në këtë Procedurë.
         2. ALPEX-i do të publikoje raportin vjetor në lidhje me menaxhimin e Fondit të Mospërmbushjes së Detyrimeve që përfshin:
            1. një ndarje të aseteve të Fondit të Mospërmbushjes së Detyrimeve,
            2. një pasqyrë të detajuar të të ardhurave, duke paraqitur sipas kategorisë të ardhurat dhe të gjitha mënyrat e kontributeve që i janë paguar, si dhe çdo shpenzim apo humbje që rezulton nga aktivizimi i tij,
            3. një pasqyrë të detajuar të disbursimeve të Fondit të Mospërmbushjes së Detyrimeve në zbatim të dispozitave të kësaj Procedurë, dhe
            4. një listë të detajuar të pretendimeve të shlyera dhe të pashlyera që rrjedhin nga Mospërmbushja e Detyrimeve.
         3. Auditimi i menaxhimit financiar të Fondit të Mospërmbushjes së Detyrimeve dhe i raportit vjetor të administrimit të përgatitur nga ALPEX-i do t'u caktohet dy (2) audituesve të regjistruar ose një firme auditimi të njohur.
2. MOSPËRMBUSHJA E DETYRIMEVE, PEZULLIMI DHE PËRFUNDIMI
   1. MOSPËRMBUSHJA E DETYRIMEVE, PEZULLIMI DHE PËRFUNDIMI
      1. Mospërmbushja e Detyrimeve
         1. Seksionet e mëposhtme mbi Mospërmbushjen e Detyrimeve, Pezullimin dhe Përfundimin do të zbatohen në lidhje me Mospërmbushjen e Detyrimeve nga çdo Palë tjetër përveç ALPEX-it.
         2. Një Palë do të jetë në Mospërmbushje të Detyrimeve kur është në shkelje materiale të çdo dispozite të Procedurës së Klerimit dhe Shlyerjes ose të Marrëveshjes Kuadër për Klerim.
         3. Kur Mospërmbushja e Detyrimeve ka të bëjë me pagese jo të plote nga një Anëtar i Klerimit për ndonje Faturë, atëherë të gjitha këto mospagesa do të klasifikohen si një Mospërmbushje e Detyrimeve.
         4. Në rast së një Anëtar i Klerimit deshton në përmbushjen e detyrimeve ndaj ALPEX-i që lindin nga Klerimi i Transaksioneve, Anëtari i Klerimit do të konsiderohet në Mospëmbushje të Detyrimeve sipas Kapitullit F dhe ALPEX-i duhet:
            1. të marrë rolin e Kunderpales Qendrore në përmbushjen e detyrimeve në para kundrejt Anëtarëve të Klerimit që janë Kundërpalë përfituese, dhe
            2. të ushtrojë të drejtat e tij ndaj Anëtarit të Klerimit në Mospërmbushje të Detyrimeve në përputhje me dispozitat e kësaj Procedurë dhe Rregullave të ALPEX-it.
         5. Në qoftë së një Anëtar i Klerimit deshton në përmbushjen e detyrimeve të tij në lidhje me Klerimin dhe Shlyerjen e Transaksioneve, sic këto detyrimelindin për secilen nga Llogaritë e tij të Klerimit dhe janë përcaktuar në këtë Procedurë, ky Anëtar i i Klerimit duhet të konsiderohet në Mospërmbushje të Detyrimeve, sipas dispozitave të këtij Kapitulli.
         6. Një Anëtar i Klerimit do të konsiderohet në Mospërmbushje të Detyrimeve në rastet që përfshijnë por nuk kufizohen si me poshte:
            1. Kur në Llogarinë bankare për Shlyerje të Anëtarit të Klerimit, balanca në para nuk është e mjaftueshme për të permbushur të gjitha detyrimet të Anëtarit të Klerimit, sic detyrime të tilla janë parashikuar në këtë Procedurë.
            2. Kur Anëtari i Klerimit nuk ka siguruar Garancinë e kërkuar në favor të ALPEX-it ose kontributin në favor të Fondit të Mospërmbushjes së Detyrimeve, siç përcaktohet në dispozitat e kësaj Procedurë.
            3. Në rastet e mëposhtme, të cilat për qëllim të kësaj pike konsiderohen në përgjithësi si raste të paaftesise paguese të një Anëtari Klerimi dhe mund të lindin pavarësisht nëse Anëtari ka deshtuar në përmbushjenne detyrimeve të tij kundrejt ALPEX-it në lidhje me Klerimin dhe Shlyerjen e Transaksioneve:

Në rast së do të hapet procedura e falimentit kundër një Anëtari Klerimi, me kusht që ALPEX-i të jetë informuar në përputhje me këtë.

Në rast të paaftësisë përfundimtare të një Anëtari Klerimi, për shembull për shkak të problemeve të tij të likuiditetit ose paaftësisë paguese, në lidhje me të cilën ende nuk është hapur asnjë procedurë falimentimi, në përputhje me nënparagrafin (i), nëse ALPEX është informuar në lidhje me pamundësi të tillë nga Autoritetet Kompetente ose me mjete të tjera.

Në rast të ndonjë ngjarje tjetër që ndikon drejtpërdrejt në funksionimin e Anëtarit të Klerimit dhe bën ose pritet të bëjë të pamundur përmbushjen e detyrimeve të tij, si për shembull, sic mund të jene, revokimin nga Autoritetet Përkatëse mbikëqyrëse të liçensës së tij operative ose licencës për të ofruar shërbime, ose shpërbërjen e kompanise së tij, nëse ALPEX është informuar për një ngjarje të tillë nga Autoritetet Përkatëse mbikëqyrëse ose me mjete të tjera.

Në rast të dështimit të një Anëtari Klerimi për të përmbushur detyrimet e tij kundrejt ALPEX-it për arsye të tjera përveç atyre në lidhje me Klerimin në fjalë, të tilla si, si për shembull, arsyet e lidhura me pjesëmarrjen e tij në sisteme ose tregje të tjera me të cilat ALPEX është i lidhur dhe mund të jetë i ekspozuar ndaj rrezikut në kuadrin e funksionimit të tij në zbatim të dispozitave në fuqi.

* + - * 1. Çdo referim në këtë Procedurë për Mospërmbushjen e Detyrimeve përfshin gjithashtu rastet e falimentimit siç janë përcaktuar më sipër.
  1. MENAXHIMI PËR MOSPËRMBUSHJE DETYRIMESH
     1. Të drejtat e ALPEX-it
        1. Pa paragjykuar të drejten e ALPEX-it për të marrë masa ndaj një Anëtari Klerimi në Mospërmbushje Detyrimesh, në përputhje me seksionin F.6, nëse një Anëtar Klerimi dështon të përmbushë detyrimet e tij të Klerimit dhe Shlyerjes që vijnë nga Llogaria e tij e Klerimit dhe Mospërmbushja e Detyrimeve nuk është plotesuar ende, atëherë, në varësi të shembullit të Mospërmbushjes së Detyrimeve, ALPEX-i ka të drejtat ligjore të mëposhtme të përcaktuara në seksioni G.5.3:
           1. të përdorë ose të disponojë Garancinë, sipas rastit, në përputhje me dispozitat e seksionit G.5.4 ose të kërkojë ekzekutimin e menjëhershëm të Letrës së Garancisë Bankare që i është siguruar nga Anëtari i Klerimit që është në Mospërmbushje të Detyrimeve;
           2. të mbledhë shumat e nevojshme të parave nga Pjesa përkatëse Proporcionale të Anëtarit të Klerimit në Fondin e Mospërmbushjes së Detyrimeve dhe/ose shumat përkatëse të Pjesëve të tjera Proporcionale, kur është e zbatueshme në përputhje me dispozitat e seksionit G.5.3
        2. Deri në korrigjimin e Mospërmbushjes së Detyrimeve, Anëtari i Klerimit në Mospërmbushje Detyrimesh do të lejohet të Kleroj Transaksionet e reja vetëm dhe ekskluzivisht në bazë të udhëzimeve dhe procedurave përkatëse të ALPEX-i si më poshtë:
           1. Nëse një Anëtar Personal i Klerimit (në rastet e OST-ve, OSSH-ve dhe FSHU-ve) është në Mospërmbushje Detyrimesh ai mund të vendosë Urdhëporosi në ETSS dhe të kryejë transaksione si një Anëtar i Bursës vetëm në qoftë së Risku nga Urdhërporositë e lartpërmendura është i barabartë me zero (0). Vendosja e Urdhërporosive është e lejuar vetëm për një periudhë të kufizuar kohore e cila është caktuar nga ALPEX-i dhe me kusht që fillimisht të njoftohet Autoriteti Rregullatore. Nëse Anëtari Personal i Klerimit në Mospërmbushje Detyrimesh ka një Llogari Klerimi tek ndonjë Anëtar i Përgjithshëm Klerimi si një Anëtar i Bursës nuk do të ndikohet nga Mospërmbushja e Detyrimeve pervec nëse ka rrethana të veçanta të ekspozimit të riskut, të cilat bëjnë të nevojshme ndërhyrjen e ALPEX-it në lidhje me ta gjithashtu.
           2. Në rast së një Anëtar i Përgjithshëm Klerimi është në Mospërmbushje Detyrimesh zbatohet procedura e mëposhtme:

Anëtari i Përgjithshëm i Klerimit njofton pa vonesë ALPEX-in dhe jep detaje të Anëtarëve të Bursës të kontraktuar prej tij për të cilët ofron shërbime Klerimi.

Në rast së ky Anëtar i Bursës i kontraktuar nuk ka një Llogari Klerimi tek një Anëtar tjetër Klerimi, përveç llogarise që mbahet për të nga Anëtari i Përgjithshëm Klerimit në Mospërmbushje Detyrimesh, Anëtari i Bursës mund të vendosë Urdhërporosi në ETSS dhe të kryejë Transaksione vetëm në qoftë së Risku nga Urdhërporositë e sipërpërmendura është i barabartë me zero (0). Vendosja e Urdhërporosive të sipërpërmendura është e lejuar vetëm për një periudhë të kufizuar kohore e cila është caktuar nga ALPEX-i dhe me kusht që fillimisht të jetë njoftuar Autoriteti Rregullatore.

Në rast së një Anëtar i Bursës i kontraktuar ka një Llogari Klerimi tek një Anëtar tjetër Klerimi, përveç llogarise së mbajtur për të nga Anëtari i Përgjithshëm Klerimi në Mospërmbushje Detyrimesh, Anëtari i Bursës mund të vendosë Urdhërporosi në ETSS dhe të kryejë Transaksione me anë të kodeve që janë të lidhura me Llogarinë e Klerimit të Anëtarit të Bursës, të cilin e mban pranë Anëtarit tjetër të Përgjithshëm Klerimi.

* + - 1. Në çdo rast, ALPEX-i do të marrë të gjitha hapat e nevojshme në lidhje me Mospërmbushjen e Detyrimeve, me qëllim për të ndaluar vendosjen e Urdhërporosive nga Anëtarët e Bursës në Tregjet e ALPEX-it përveç rasteve të paragrafit F.2.1.2
      2. Nëntëdhjetë minuta (90') përpara Kohës së Hapjes së Portës së Tregut të Ditës në Avancë, në qoftë së shumat e kërkuara të parave nuk janë gjendje në një Llogari bankare Shlyerje të një Anëtari Klerimi, një tarifë do të vendoset, edhe nëse Mospërmbushja e Detyrimeve është korrigjuar më pas nga ai Anëtar. Kjo pagesë do të jetë e barabartë me dy për qind (2%) të vlerës së shumës së mbetur pa paguar, me një pagesë minimale prej 500 Euro (pesëqind ).
      3. Shuma që korrespondon me tarifën e vendosur si më sipër duhet të paguhet në ditën e ardhshme të punes sipas Procedurës së Shlyerjes në Para.
      4. Tarifat e mësipërme do të zbatohen pavarësisht nga vendosja e pagesessë penalitetit ndaj Anëtarit të Klerimit në Mospërmbushje Detyrimesh sipas dispozitave të seksionit F.6.1
    1. Marrja e detyrimeve nga ALPEX-i
       1. Nëse Mospërmbushja e Detyrimeve përfshin mosplotësimin e një Detyrimi të Shlyerjes në para nga ana e Anëtarit të Klerimit në Mospërmbushje Detyrimesh për shkak të fondeve të pamjaftueshme në Llogarinë e tij bankare të Shlyerjes, ALPEX-i do të përmbushë detyrimin monetar të Anëtarit të Klerimit që nuk ka përmbushur detyrimet ndaj Anëtarëve të Klerimit që kanë permbushur detyrimet duke aktivizuar procesin e Hapat për përdorimin e Fondit në Mospërmbushje të Detyrimeve (default waterfall) sipas seksionit G.5.3 kundrejt Anëtarit të Klerimit në Mospërmbushje Detyrimesh.
    2. Netimi përfundimtar
       1. Në rast të një Anëtari Klerimi në Mospërmbushjeje Detyrimesh në lidhje me detyrimet e tij të Klerimit dhe Shlyerjes që rrjedhin nga një Llogari e Klerimit, ALPEX-i mund të aplikojë netimin përfundimar për ketë Anëtar Klerimi dhe detyrimeve të tij të mëparshme, në përputhje me dispozitat specifike të paragrafëve të mëposhtëm.
       2. Me aplikimin e netimit përfundimar:
          1. ndonje dhe të gjitha detyrimet ose të drejtat e Anëtarit të Klerimit në Mospërmbushje Detyrimesh të cilat lindin nga Llogaria përkatëse e Klerimit ose detyrimet përkatëse të ALPEX-it kundrejt ketij Anëtari Klerimi do të bëhen menjëherë e pagueshme, edhe nëse ato nuk janë ende për tu paguar, ose skadojnë, automatikisht dhe zëvendësohen nga një detyrim për të paguar një shumë të tillë, dhe
          2. shumat që i detyrohet Anëtari i Klerimit në Mospërmbushje Detyrimesh kundrejt ALPEX-it dhe anasjelltas, të cilat lindin nga Llogaria përkatëse e Klerimit, llogariten dhe pala që detyrohet në shumën më të madhe duhet t'i paguajë palës tjetër shumën neto të barabartë me diferencën midis shumave që i detyrohen.
       3. Netimi perfundimtar mund të zbatohet gjithashtu midis Llogarive të ndryshme të Klerimit, me kusht që përfituesi i llogarisë përkatëse të jetë i njëjti Anëtar i Bursës.
    3. Njoftim për Mospërmbushje Detyrimesh
       1. Pas marrjes dijeni të një Mospërmbushje Detyrimesh në lidhje me një Palë, ALPEX-i duhet të lëshojë tek Pala në Mospërmbushje Detyrimesh një Njoftim Mospërmbushjeje Detyrimesh.
       2. ALPEX-i specifikon në një Njoftim për Mospërmbushje Detyrimesh;
          1. natyren e Mospërmbushjes së Detyrimeve
          2. nëse Mospërmbushja e Detyrimeve është e mundur të korrigjohet, kohën nga data e Njoftimit për Mospërmbushje Detyrimesh, brenda së cilës i kërkohet Palës Mospërmbushëse e Detyrimeve të korrigjojë këtë Mospërmbushje; dhe
          3. çdo veprim tjetër që ALPEX-i mund ti kërkojë në mënyrë të arsyeshme Palës Mospërmbushëse së Detyrimeve të ndermarrë në lidhje me Mospërmbushjen e Detyrimeve.
       3. Pala në Mospërmbushje Detyrimesh duhet respektojë kërkesat e Njoftimit të Mospërmbushjes së Detyrimeve.
       4. Para marrjes së masave të përcaktuara në seksionin F.2 për trajtimin e rasteve të Mospërmbushjes së Detyrimeve, ALPEX-i do të njoftojë pa vonesë Autoritetin Rregullatore për Mospërmbushjen dhe t’iu sigurojë atyre të dhënat e Anëtarit të Klerimit që është në Mospërmbushje të Detyrimeve. ALPEX-i gjithashtu do të mbajë të informuar Autoritetin Rregullatore lidhur me çdo masë të marrë për Mospërmbushjen e Detyrimeve dhe mënyrën e trajtimit të saj.
    4. Pezullimi

Në rast së Anëtari i Klerimit në Mospërmbushje të Detyrimeve nuk ka mundësinë që ta korrigjoje ate, atëherë ALPEX-i do të lëshojë një Urdhër Pezullimi në të njëjtën kohë ose pas lëshimit të Njoftimit për Anëtarin e Klerimit në Mospërmbushje të Detyrimeve në lidhje me këtë Mospërmbushje, lëshon një Urdhër Pezullimi në lidhje me Llogarite e Klerimit të Anëtarëve të Bursës të kontraktuar siç mund të jetë rasti. Një Urdhër Pezullimi i lëshuar sipas këtij paragrafi ka efekt të menjëhershëm.

* + - 1. ALPEX-i mund, me miratimin paraprak me shkrim të Autoritetit Rregullatore, të lëshojë një Urdhër Pezullimi në lidhje me të gjithë ose cilindo Portofol të Anëtarëve të Bursës kur;
         1. bëhet e paligjshme që një Anëtar i Bursës të permbushë ndonjë nga detyrimet e tij sipas Procedurës së Klerimit dhe Shlyerjes;
         2. bëhet e paligjshme që Leshuesi i LoG të një Anëtari Klerimi të përmbushë ndonjë nga detyrimet e tij të detyrimit të Garancisë;
         3. Një Kërkesë Ligjore e nevojshme për të mundësuar një Anëtar i Klerimit ose Leshuesi i LoG për të përmbushur detyrimet dhe funksionet e tij sipas Procedurës së Klerimit dhe Shlyerjes ndryshohet ose revokohet në tërësi ose pjesërisht në mënyrë që të parandalojë një Palë ose Leshuesi i LoG nga përmbushja e detyrimeve dhe funksioneve të saj sipas Procedurës së Klerimit dhe Shlyerjes;
         4. Një Anëtar i Klerimit ose Leshuesi i LoG pezullon ose pushon së kryeri biznesin e tij, ose çdo pjesë të biznesit të tij që është relevant për veprimtarinë e tij në kuadrin e Procedurës së Klerimit dhe Shlyerjes;
         5. Një Leshues i LoG të një Anëtari Klerimi mbyll aktivitetin për qëllimet e Procedurës së Klerimit dhe Shlyerjes për të qenë në gjendje të sigurojë Kufirin e Kreditit dhe Pala nuk ka siguruar një LoG tjetër.
      2. Kur ALPEX-i lëshon një Urdhër Pezullimi, ALPEX-i në të njëjtën kohë dërgon një kopje të Urdhërit të Pezullimit tek Autoriteti Rregullatore.
      3. Në lidhje me Mospërmbushjen e Detyrimeve të një Anëtari Klerimi, ALPEX-i duhet të marrë masat e parashikuara në këtë Procedurë, veçanërisht ato në lidhje me ndalimin e Anëtarëve të Bursës që klerojnë transaksionet e tyre nëpërmjet Llogarive të Klerimit të Anëtarit në Mospërmbushje Detyrimesh për të futur Urdhërporosi në ETSS, pa paragjykime ndaj dispozitave të paragrafit F.2.1.2.
    1. Efekti i Urdhrit për Pezullim
       1. Kur ALPEX-i lëshon një Urdhër Pezullimi, ky Urdhër specifikon Llogarinë e Klerimit të Anëtarit të Bursës të cilit i aplikohet Urdhri për Pezullim, datën dhe orën nga e cila pezullimi do të hyjë në fuqi dhe kushtet e pezullimit.
       2. Kur një Urdhër për Pezullim hyn në fuqi, Anëtari i Bursës tek i cili zbatohet Urdhëri për Pezullim pezullohet nga pjesëmarrja në Bursë deri në momentin kur ALPEX-i publikon një njoftim ku thuhet së:
          1. Urdhri për Pezullim ose është hequr ose do të hiqet (duke specifikuar datën dhe orën)
       3. ALPEX do të heqë Urdhrin e Pezulimit nëse Pala ka korigjuar ceshtjen ose ceshtjet për të cilat ka lindur Urdhri i Pezullimit, ose rrethnat për leshimin e Urdhrit të Pezullimit nuk janë me të aplikueshme.
       4. Kur një Urdhër Pezullimi është hequr nga ALPEX-i, ALPEX-i do të njoftoje Autoritetin Regullator , dhe kur është e pershtatshme do të publikoje njoftimin që Urdhri i Pezullimit është hequr.
  1. PËRFUNDIM VULLNETAR NGA NJËRA PALË
     1. Dispozita të përgjithshme
        1. Në varësi të paragrafit F.3.1.2 më poshtë, një Anëtar Klerimi mund të aplikojë në çdo kohë që të pushojë së qëni Anëtar Klerimi.
        2. Një Anëtar Klerimi do të paraqesë një njoftim me shkrim tek ALPEX-i të paktën 30 Dite përpara në rastin e Anëtarit Personal të Klerimit dhe 60 Dite përpara në rastin e Anëtarit të Përgjithshëm të Klerimit, lidhur me qëllimin e tij për të pushuar së qeni Anëtar Klerimi dhe do të specifikojë kohën dhe datën në të cilën ai dëshiron që Përfundimi të hyjë në fuqi.
        3. Pas marrjes së një kërkese për Përfundim Vullnetar, ALPEX-i lëshon urdhërin e pëlqimit për Përfundim Vullnetar nëse Anëtari i Klerimit përkatës ka respektuar kushtet e mëposhtme;
           1. të gjitha shumat e detyrueshme dhe të pagueshme nga Anëtari i Klerimit përkatës në përputhje me procedurën e Klerimit dhe Shlyerjes janë paguar plotësisht;
           2. ndonjë shumë e papaguar nga Anëtari i Klerimit përkatës sipas Procedurës së Klerimit dhe Shlyerjes, e cila është në gjendje të korrigjohet, është korrigjuar;
        4. ALPEX-i mund të zgjasë afatin kohor të përcaktuar në paragrafin F.3.1.2 në varësi të detyrimeve të prapambetura të Anëtarit të Klerimit, ose nevojës për të mbrojtur ALPEX-in kundër risqeve të afërta, veçanërisht në rastin e Mospërmbushjes së një Anëtari tjetër të Klerimit, në përputhje me paragrafin F.3.1.6. Në rast së afati kohor është modifikuar, efektet e Përfundimit Vullnetar të marrëveshjeve përkatëse, të referuara në paragrafin F.3.1.2, zbatohen që nga data e pranimit të dorëheqjes nga ALPEX-i, e cila do të bëhet jo më vonë së skadimi afatit të ri.
        5. Nëse plotësohen kushtet e paragrafëve F.3.1.2 dhe F.3.1.4, ALPEX-i lëshon urdhrin e pëlqimit për Përfundim Vullnetar dhe informon Anëtarin e Klerimit si dhe Autoritetin Rregullator me shkrim. Nëse ALPEX-i nuk e pranon Përfundimin Vullnetar, do të jap një përgjigje të arsyetuar.
        6. Pas përmbushjes të të gjitha detyrimeve të Anëtarit të Klerimit ndaj ALPEX-it, ky i fundit do t'i kthejë atij Garancinë në para dhe/ose Letër Garancinë Bankare që i janë dhënë nga Anëtari i Klerimit ALPEX-it dhe, me pranimin e Përfundimit Vullnetar të tij, ALPEX-i do t'i kthejë Anëtarit të Klerimit gjendjen e Pjesës Proporcionale në Fondin e Mospërmbushjes së Detyrimeve. Në qoftë së, përpara datës së pranimit të Përfundimit Vullnetar në përputhje me paragrafin F.3.1.5, një tjetër Anëtar i Klerimit është në Mospërmbushje, Pjesa Proporcionale e Anëtarit të dorëhequr të Klerimit do të kthehet vetëm pas aplikimit të procesit lidhur me Hapat për përdorimin e Fondit në Mospërmbushje të Detyrimeve (default waterfall) sipas seksionit G.5.3 kundër Anëtarit të Klerimit në Mospërmbushje Detyrimesh dhe vetëm nëse kjo Pjese Proporcionale ka gjendje.
        7. Përfundimi Vullnetar nga kapaciteti i Anëtarit të Klerimit nuk përjashton mundësinë e ri-marrjes së këtij kapaciteti. Nëse Anëtari i Klerimit është në Mospërmbushje të Detyrimeve që rezulton në përdorimin e Pjesës Proporcionale të Anëtarëve të tjerë të Klerimit në Fondin e Mospërmbushjes së Detyrimeve ose të Burimet Personale të Dedikuara në përputhje me seksionin G.5.3, në mënyrë që të ri-marrë kapacitetin e Anëtarit të Klerimit, ky Anëtari Klerimi në Mospërmbushje duhet së pari të shlyejë plotësisht shumat e përdorura të sipërpërmendura që detyroheshin prej tij.
        8. Kushtet dhe procedura në lidhje me Përfundimin Vullnetar mund të specifikohet më tej me një Vendim Teknik të ALPEX-it.
  2. ZGJIDHJA E MOSMARRËVESHJEVE
     1. Të pergjithme
        1. Një "Mosmarrëveshje" do të thotë çdo pretendim, mosmarrëveshje ose dallim të çfarëdo natyre ndërmjet secilës prej Palëve që do të lindë nën, jashtë ose në lidhje me këto Procedura ose Marrëveshjen Kuadër për Klerim (duke përfshirë ekzistencën ose vlefshmërinë e së njëjtës) në lidhje me të cilën një Palë ka dërguar një Njoftim për Mosmarrëveshje.
        2. Një Njoftim Mosmarrëveshjeje mund t'i dërgohet një numri të caktuar Palësh. Kur ALPEX-i në mënyrë të arsyeshme përcakton së zgjidhja e një situate mosmarrëveshje do të ndikojë mbi një Palë të tretë që nuk i është dorëzuar një Njoftim Mosmarrëveshjeje, ALPEX-i do të informojë palën e tretë për ekzistencën, natyrën dhe ecurinë e Mosmarrëveshjes, duke ruajtur konfidencialitetin e Palëve në Mosmarrëveshje.
        3. Njoftimi i Mosmarrëveshjes do të përcaktojë shkurtimisht natyrën e Mosmarrëveshjes dhe çështjet e përfshira. Një kopje e Njoftimit të Mosmarrëveshjes do të dërgohet në ALPEX dhe, kur ALPEX-i është palë në Mosmarrëveshje, tek Autoritetet Rregullatore.
        4. Palët mund të kërkojnë zgjidhje të përkohshme ose të ndërmjetme drejtpërdrejt nga një Gjykatë kompetente.
     2. Zgjidhja miqësore e mosmarrëveshjeve
        1. Palët në Mosmarrëveshje do të përpiqen të zgjidhin mosmarrëveshjen në mënyrë miqësore përpara së të fillojë ndonjë procedurë gjyqësore.
     3. Procedurat gjyqësore
        1. Çdo Mosmarrëveshje në lidhje me të cilën është lëshuar një njoftim mosmarrëveshje mund të zgjidhet përfundimisht vetëm nëpërmjet procedimit në një Gjykatë të Tiranës apo Prishtinës siç mund të jetë rasti.
  3. KUFIZIMI I PËRGJEGJËSISË
     + 1. ALPEX-i nuk do të jetë në asnjë rrethanë përgjegjës ndaj asnjë Palë tjetër në lidhje me çdo shkelje të Procedurës së Klerimit dhe Shlyerjes ose të Marrëveshjes Kuadër për Klerim ose të ndonjë përgjegjësie kontraktuale ose jo-kontraktuale, përveç për sjellje të gabuar të qëllimshme ose neglizhencë të rëndë për:
          1. humbjen e fitimeve, humbjen e të ardhurave, humbjen e kontratës, humbjen e kursimeve të parashikuara, humbjen e kthimit të investimit, humbjen e emrit të mirë (goodwill), humbjen e përdorimit ose prishjen e reputacionit;
          2. çdo humbje që mund t’i shkaktohet një Anëtari Klerimi ose ndonjë palë e tretë për shkak të ngjarjes së shkaktuar nga forca madhore sipas Seksionit F.6.7, duke përfshirë por pa u kufizuar në ose shkaqe të tjera përtej kontrollit të ALPEX-it; ose
          3. Për kompesimin e çdo humbjeje që i është shkaktuar një Anëtari Klerimi, Anëtari të Bursës në Tregjet e ALPEX-it ose ndonjë palë e tretë, e cila është për shkak të dështimit të EMCS-së, si pasojë e rasteve të sipërpërmendura të forcës madhore, qoftë edhe të përkohshme, ose është për shkak të humbjes së të dhënave të mbajtura në EMCS ose për ndonjë përdorim mashtrues të EMCS-së ose të dhënave të tij nga palë të treta;
  4. MASA KUNDREJT ANËTARËVE TË KLERIMIT
     1. Llojet e masave
        1. ALPEX-i mund të marrë masat e mëposhtme kundër Anëtarëve të Klerimit:
           1. Vërejtje me shkrim.
           2. Vendosja e kushteve ose kufizimeve në lidhje me pjesëmarrjen e Anëtarit të Klerimit në Klerimin ose Shlyerjen e Transaksioneve.
           3. Ndalimi i pjesëmarrjes së një Agjenti Klerues i Certifikuar në Klerimin e Transaksioneve.
           4. Vendosja e gjobave, nga njëqind Euro (100) deri në njëzetmijë Euro (20,000), të cilat janë dakorduar për tu paguar në rast së kemi një fajësi nga mos performanca ose performance jo e duhur ose Mospërmbushje që vijnë nga dispozitat e kësaj Procedurë. Në rastet kur nga Mospërmbushja e Detyrimeve rezulton një diference në para në favor të këtij Anëtari, ALPEX-i do ta rimbursoje ketë shume me gjoben e vendosur me siper. Vendosja e gjobave të me siperme nuk do të paragjykoje pretendimet e ALPEX-it për kompensim të humbjeve të shkaktuara nga ky Anëtar Klerimi. Dakortesohet që gjobat e mësipërme perbejne një sanksion për tu vendosur në pikpamje të rëndësisë jetike të përmbushjes së duhur dhe në kohe të detyrimeve të përcaktuara në dispozitat e kësaj Procedurë me qëllim garantimin e funksionimit të rregullt të Tregjeve të ALPEX-it dhe Bashkimit të Tregjeve të Ditës në Avancë dhe Brenda së Njëjtës Ditë.
           5. Pezullimi i kapaciteti të Anëtarit të Klerimit për një periudhë të tillë siç përcaktohet në çdo rast nga ALPEX-i, kur kjo është e nevojshme për shkak të paaftësisë së përkohshme të një Anëtari Klerimi për të përmbushur detyrimet e tij, veçanërisht në lidhje me papajtueshmërinë e kerkesave për mbikëqyrje. Gjate peridhes së Pezullimit Anëtari i Klerimit është ndaluar të marrë pjese në Klerimin dhe Shlyerjen e Transaksioneve. Për të shmangur çdo dyshim vendosja e masës së pezullimit nuk e shkarkon Anëtarin e Klerimit nga detyrimet e tij kundrejt ALPEX-it për të paguar ndonjë borxh, duke përfshirë, por pa u kufizuar në detyrimet e tij për të paguar tarifen vjetore, komisionet dhe të tjera tarifa të vendosura nga ALPEX-i mbi Anëtarët e Klerimit, edhe nëse detyrime të tilla lindin gjatë periudhës së pezullimit.
           6. Përfundimi i anëtarësimit të Anëtarit të Klerimit sjell humbjen e menjëhershme dhe të detyrueshme të kapacitetit së Anëtarit të Klerimit. Vendosja e masave të tilla sjell menjëherë detyrimin për të paguar të ndonje dhe të gjitha pretendimeve të ALPEX-it kundrejt Anëtarit të Klerimit, të cilat duhet të përmbushen menjëherë, plotësisht dhe siç duhet sipas udhëzime të ALPEX-it. Në lidhje me kthimin e Garancisë dhe kontributeve në Pjesën Proporcionale të Anëtarit të Klerimit, zbatohen dispozitat e kapitullit F.3 sipas rastit.
        2. Vendosja e masave ndaj një Anëtari Klerimi në asnjë rrethanë nuk e liron atë nga përgjegjësia e tij për çdo veprim ose mosveprim të tij kundrejt ALPEX- it.
     2. Rrethanat për vendosjen e masave
        1. ALPEX-i do të vendosë masat e përcaktuara në seksionin F.6.1, sipas mënyrës së duhur, në rastet e mëposhtme.
        2. Çdo shkelje nga një Anëtar i Klerimit të dispozitave të kësaj Procedurë, në veçanti:
           1. Kur një Anëtar i Klerimit nuk i plotëson fare ose nuk i plotëson siç duhet kushtet e nevojshme për anëtarësim si Anëtar i Klerimit, sic mund të jene:

Mungesa e pamjaftueshmërisë së kërkuar organizative dhe operacionale të Anëtarit të Klerimit.

Pakësimi i fondeve të veta të Anëtarit të Klerimit nën minimumin e kërkuar për marrjen e kapacitetit sic parashikohet në seksionin C.2.3.

Dështimi i punonjësit të Anëtarit të Klerimit i cili kryen detyrat e Agjentit Klerues të Çertifikuar sic parashikohet në seksionin C.2.5.

Mospërmbushja e Detyrimeve ose vonesa e pagimit në kohë të tarifave të anëtarësimit dhe tarifave të tjera dhe të detyrimeve në përgjithësi të Anëtarit të Klerimit ndaj ALPEX-it.

Dështimi për të përmbushur kërkesat që kanë të bëjnë me Klerimin ose Shlyerjen e Transaksioneve, sipas rastit.

* + - * 1. Papajtueshmeria e një Anëtari Klerimi me udhëzimet teknike të ALPEX-it ose me specifikimet teknike të përcaktuara nga ALPEX-i për përdorimin dhe funksionimin e sistemeve të shfrytëzuara nga Anëtari për të marrë pjesë në Procedurën e Klerimit ose Shlyerjes.
        2. Përdorimi ose keqpërdorimi i paligjshëm ose i paautorizuar i sistemeve të përdorura nga një Anëtar Klerimi për pjesëmarrjen e tij në Klerim ose Shlyerjen e Transaksioneve.
        3. Papajtueshmeria e një Anëtari Klerimi me kërkesat e përcaktuara kohë pas kohë nga ALPEX-i në lidhje me pjesëmarrjen e tij në Klerim ose Shlyerje, si për shembull:

Mos sigurimi i Garancisë së kërkuar për ALPEX-in ose mos depozitimi i kontributeve të nevojshme në Fondin e Mospërmbushjes së Detyrimeve.

Monitorim i pamjaftueshëm i risqeve që dalin nga Pozicionet e Llogarive të Klerimit të mbajtura nga Anëtari i Klerimit.

Dështimi i Anëtarit të Klerimit për të përmbushur detyrimet e tij ose për të vepruar sipas udhëzimeve të ALPEX-it në lidhje me menaxhimin e Mospërmbushjes së Detyrimeve në Llogaritë e Klerimit që mban ose përmbushjen me vonesë të detyrimeve të tij.

* + - 1. Dorezimi nga një Anëtar Klerimi informacione të rreme ose false në ALPEX, si në rastet e mëposhtme:
         1. Me dorezimin e aplikimit për fitimin e kapacitetit të Anëtarit të Klerimit.
         2. Kur hap ose përdor ndonjë nga Llogaritë e Klerimit të Anëtarit në lidhje me pjesëmarrjen e tij në Klerim ose Shlyerjen e Transaksioneve.
         3. Me dorezimin e të dhënave, dokumenteve mbështetëse ose informacioneve të kërkuara Anëtarit nga ALPEX-i herë pas here.
      2. Dështimi i një Anëtari Klerimi për të vepruar në përputhje me njoftimet, vendimet ose udhëzimet e ALPEX-it.
      3. Mospërmbushja ose përmbushja e jo e duhur e detyrimeve të një Anëtari Klerimi që rrjedhin nga një apo të gjitha kontratat e nënshkruara me ALPEX-in, duke përfshirë, por pa u kufizuar në kontratat teknike dhe kontratat e përgjithshme të nënshkruara nga Anëtari me ALPEX-in me qëllim lidhjen me EMCS-në, si dhe çdo detyrim tjetër që rrjedh nga angazhimet e ndërmarra nga Anëtari i Klerimit ndaj ALPEX-it.
      4. Veprimet ose mosveprimet e një Anëtari Klerimi që dëmtojnë reputacionin dhe pozicionin e ALPEX-it ose diskreditojnë shërbimet e ofruara dhe aktivitetet e ushtruara nga ALPEX-i.
      5. Ndodhia e ngjarjeve që ndikojnë në funksionimin e një Anëtari Klerimi, të tilla si shpërbërja e ndërmarrjes ose shoqërisë së Anëtarit të Klerimit, nisja e procedurave të Paaftesise së pagimit, duke përfshirë falimentimin, mbylljen e detyruar ose rehabilitimin e ndërmarrjes së Anëtarit të Klerimit, si dhe revokimin e licencës së Anëtarit të Klerimit për të operuar ose për të ofruar shërbime.
      6. Vendosja e sanksioneve ndaj një Anëtari i Klerimit nga Autoritetet Kompetente.
      7. Marrjen nga ALPEX-i të informacionit nga Autoritetet Kompetente, duke e njoftuar atë së janë vendosur masa kundër një Anëtari Klerimi në mënyrë që të mbrojë tregun.
      8. Sjellje e gabuar e rende nga një Anëtar Klerimi në lidhje me pajtueshmërinë e tij me dispozitat ligjore.
    1. Organet kompetente për vendosjen e masave
       1. Organi përgjegjës për vendosjen e masave ndaj Anëtarëve të Klerimit është ALPEX ose ndonjë nga organet e tij të autorizuara për këtë qëllim, që janë punonjës të ALPEX-it. Para së të caktojë një masë, ALPEX-i do të ftojë përfaqësuesit e Anëtarit të Klerimit që të marrin pjesë në një seancë dëgjimore, në një kohe që do të specifikohet në njoftimin përkatës për Anëtarin e Klerimit. Seanca e dëgjimit mund të shmanget nëse ALPEX-i e gjykon të nevojshme vendosjen e menjëhershme të një mase në mënyrë që të mbrojë tregun e energjisë elektrike dhe interesat e Anëtarëve të Bursës.
       2. ALPEX-i, në kuadrin e procedurës për vendosjen e masave ndaj një Anëtari, mund:
          1. t'i kërkojë Anëtarit të Klerimit të dorezoje të gjitha të dhënat dhe informacionet që ALPEX-i i gjykon të nevojshme në mënyrë që të shqyrtojë çështjen në fjalë;
          2. t'u kërkojë një ose më shumë punonjësve, drejtuesve, përfaqësuesve dhe administratorëve të Anëtarit të Klerimit të paraqiten personalisht përpara tij;
          3. të kërkojë ndërprerjen e menjëhershme të praktikave ose procedurave të aplikuara nga Anëtari i Klerimit kur merr pjesë në Klerim dhe Shlyerje.
       3. ALPEX-i mund të vendosë masa mbi një Anëtar Klerimi veçmas ose të kombinuar me Anëtarë të tjerë, sipas rastit, duke marrë parasysh çdo herë të gjitha rrethanat përkatëse.
       4. Vendimi për vendosjen e masave duhet t'i komunikohet zyrtarisht Anëtarit të Klerimit.
    2. Shqyrtimi i vendimeve
       1. Një vendim nga ALPEX-i për të vendosur masa ndaj një Anëtari Klerimi ose një vendim të ALPEX-it që refuzon një kërkesë për marrjen e kapacitetit të Anëtarit të Klerimit mund të jetë objekt i ri-shqyrtimit nga ALPEX-i me kërkesë të Anëtarit të Klerimit, të paraqitur brenda një periudhe prej pesë (15) ditësh nga komunikimi i vendimit ndaj Anëtarit të Klerimit.
       2. Vendimet mbi kërkesat e shqyrtimit i komunikohen Anëtarit të Klerimit.
    3. Zbatimi i vendimeve
       1. Në qoftë se vendimi për vendosjen e masave mbi një Anëtar Klerimi bëhet përfundimtar dhe i parevokueshëm, ai zbatohet nga ALPEX-i. Në rast se një gjobë i është vënë Anëtarit të Klerimit, Anëtari i Klerimit duhet të paguajë shumën përkatëse brenda tridhjetë (30) ditëve nga data në të cilën vendimi përkatës është bërë përfundimtar dhe i parevokueshëm.
    4. Njoftimi
       1. Ftesat për një një seancë dëgjimore ose vendimet e ALPEX-it do t'i komunikohen Anëtarit të Klerimit me çdo mjet të përshtatshëm të zgjedhur nga ALPEX-i, duke përfshirë mënyrën elektronike.
       2. ALPEX-i në çdo rast njofton Autoritetin Rregullator në lidhje me:
          1. vendosjen e një mase ndaj një Anëtari Klerimi, duke u siguruar atyre të gjitha të dhënat dhe informacionet e nevojshme lidhur me shkeljet përkatëse ose arsyet e vendosjes së masës;
          2. heqjen e një mase, kur nuk ka më arsye për ta mbajtur atë.
    5. Ngjarja e Forcës Madhore
       1. Ngjarja e Forcës Madhore ka kuptimin e Kapitullit G.4 “”Ngjarja e Forces Madhore” të Rregullave të ALPEX-it, Termave të Përgjithshme.
    6. Publikimi i procedurës së Klerimit dhe Shlyerjes
       1. ALPEX-i do të publikojë versionin aktual dhe efektiv të Procedurës së Klerimit dhe Shlyerjes. Data e publikimit të versionit të plotë të ndryshuar të Procedurës së Klerimit dhe Shlyerjes nuk do të ndikojë në datën e hyrjes në fuqi të Ndryshimit përkatës.
       2. ALPEX-i gjithashtu do të publikojë në çdo kohë një listë të Ndyshimeve efektive të cilat janë miratuar por ende nuk janë përfshirë në versionin e aktual të Procedurës së Klerimit dhe Shlyerjes.
       3. ALPEX-i nuk është i detyruar të publikojë ndonjë material që në mënyrë të arsyeshme beson së mund të jetë i një natyre të pahijshme, të turpshme ose të ngjashme.
    7. Sekreti
       1. Funksionimi i EMCS-së udhëhiqet nga dispozitat mbi sekretin profesional të legjislacionit në fuqi.
       2. Dhënia nga ALPEX-i e informacionit që ka regjistruar, lejohet në rastet e parashikuara nga legjislacioni në fuqi ose që konsiderohet e nevojshme për zbatimin e kësaj Procedurë.
       3. ALPEX-i është i detyruar të respektojë sekretin profesional në lidhje me të gjitha të dhënat, faktet dhe informacionin që i vihen për dijeni atij si pjesë e Procedurës për vendosjen e masave kundër një Anëtari Klerimi.
       4. Pa cenuar dispozitat në fuqi për sekretin, ALPEX-i mundet me rastet përjashtimore të ofrojë të dhëna, fakte dhe informacione të tilla për:
          1. Autoritetet Kompetente të cilat kanë të drejtë me ligj për të aksesuar dhe inspektuar të dhënat, faktet dhe informacionin përkatës;
          2. çdo entitet tjetër Klerimi ose Shlyerje me të cilën ALPEX-i bashkëpunon, me kusht që entitete të tilla janë ligjërisht ose kontraktualisht të detyruara të respektojnë sekretin profesional për shkak të bashkëpunimit të tyre me ALPEX-in.
    8. Njoftimet e ALPEX-it
       1. Njoftimet që kërkohen të publikohen nga ALPEX-i do të publikohen në faqen e tij të ueb-it brenda një afati kohor të zbatueshëm të përcaktuar në këtë Procedurë të Klerimit dhe Shlyerjes.

1. PROCEDURA E SHLYERJES FINANCIARE
   1. TË PËRGJITHSHME
      1. Qëllimi
         1. Ky kapitull:

specifikon veprimtarite dhe proceset për shlyerjen të pagesave dhe llogaritjen e tarifave;

përcakton veprimtarine për llogaritjen dhe shlyerjen e Tarifave në Tregjet e ALPEX-it; dhe

përcakton veprimtarine bankare dhe Garancisë për të mbështetur shlyerjen e këtyre pagesave dhe tarifave.

* + 1. Elementet e Shlyerjes
       1. ALPEX-i do të kryejë ose garantojë Shlyerjet në përputhje me Procedurën e Klerimit dhe Shlyerjes të vlerave të mëposhtme:

1. Pagesat e Tregtimit për çdo Faturë;
2. Tarifat Variabël të Tregtimit dhe të Klerimit të pagueshme nga Anëtarët e Bursës nëpërmjet Anëtarëve të Klerimit në lidhje me Llogaritë e Klerimit të tyre për çdo Faturë;
3. Tarifat Fikse të pagueshme nga Anëtarët e Bursës dhe/ose Anëtarët e Klerimit sipas Listës së Tarifave të ALPEX-it për çdo Vit ose periudhë me të cilën lidhen këto tarifat;
4. Tarifat Fikse të pagueshme nga Anëtarët e Klerimit në lidhje me çdo depozitim ose zëvendësim të LoG;
   * + 1. Të gjitha pagesat dhe tarifat e përcaktuara në paragrafin G.1.2.1 do të llogariten në përputhje me Procedurën e Klerimit dhe Shlyerjes dhe do të aplikohet TVSH-ja ose të tjera taksa sipas ligjit.
     1. Monedha
        1. Shlyerja e Transaksionit do të jenë në euro (€) për tregun e Shqipërisë dhe të Kosovës, dhe në Lekë për tregun e Shqipërisë vetëm në raste specifike të parashikuara në paragrafin. G.1.3.3. Kursi i Këmbimit ndërmjet Euro-os (€) dhe Lekë-ut (ALL), është kursi fiks i këmbimit i publikuar nga Banka e Shqipërisë në ditën e faturës përkatëse.
        2. Tarifat Fikse në lidhje me Tregjet të ALPEX-it për Shqipërinë do të shlyhen në lekë nga Anëtari i Klerimit dhe nga Anëtari i Bursës nëse është rezident në Shqipëri. Kursi i Këmbimit ndërmjet Euro-os (€) dhe Lekë-ut (ALL), është kursi fiks i këmbimit i publikuar nga Banka e Shqipërisë në ditën e faturës përkatëse.
        3. Të gjitha pagesat në respekt të Shlyerjes së Transaksioneve për Kontratën Dypalëshe - Over the Counter (OTC) në lidhje me çmimin e rregulluar ndërmjet Furnizuesi i Sherbimit Universal (FSHU) dhe Gjeneruesi Publik (KESH) do të jetë në Lekë (ALL). Kursi i Këmbimit ndërmjet euros (€) dhe lekut (ALL), do të jete kursi fiks i këmbimit i publikuar nga Banka e Shqipërisë në ditën e faturës përkatëse.
     2. Veprimtarite Bankare
        1. Nëpërmjet kontratës së tij me Bankën e Shlyerjes, ALPEX-i, administron shërbimet e nevojshme bankare në përputhje me Procedurën e Klerimit dhe Shlyerjes për Anëtarët e Bursës dhe/ose Anëtarët e Klerimit. ALPEX-i dhe çdo Anëtar i Bursës dhe/ose Anëtar i Klerimit, në çdo rast në lidhje me këto veprimtari bankare që duhet të jene në përputhje me Procedurën e Klerimit dhe Shlyerjes, i merr, i përdor, i vë në dispozicion dhe i administron këto veprimtari bankare në përputhje me paragrafin G.1.6.1.
     3. Banka e Shlyerjes
        1. Banka e Shlyerjes do të jetë një bankë e cila duhet të ketë Licencë Bankare për operim të dhene nga Banka Qendrore e Shqipërise ose Kosovës sipas rastit.
     4. Elementet e Veprimtarisë e Bankare
        1. Veprimtarite Bankare përbëhen nga shtatë elementë kryesorë që ndikojnë ose rezultojnë nga aktivitetet e Anëtarëve të Bursës dhe/ose Anëtarëve të Klerimit:

Shumat që do të paguhen nga Anëtarët e Klerimit sipas kësaj Procedurë.

Shumat që do të paguhen nga Anëtarët e Bursës sipas kësaj Procedurave.

Perdorimi e parave nga Llogaria Bankare e Garancisë në Para.

Ekzekutimi i Letër Garancisë (LoG)

Depozitimet në Llogarinë e Garancisë në Para

Depozitimi në Llogaritë e Fondit të Mospërmbushjes së Detyrimeve nga Anëtarët e Klerimit

Depozitimi i interesit dhe Tarifave Fikse dhe Variable nga Anëtarët e Bursës dhe/ose Anëtarët e Klerimit

* 1. LLOGARITË BANKARE PËR SHLYERJE
     1. Llogaritë Bankare për Shlyerje
        1. Llogaritë Bankare për Shlyerje të ALPEX-it do të jenë në emër të ALPEX-it dhe në monedhën Euro dhe/ose LEKË.
        2. ALPEX-i do të krijojë dhe perdori në përputhje me këtë Procedurë:
           1. Një Llogari për Shlyerje në Euro pranë Bankës për Shlyerje në Shqipëri dhe Kosovë; dhe
           2. Një Llogari për Shlyerje në Lekë pranë Bankës për Shlyerje në Shqipëri,

Nga dhe në të cilat do të bëhen të gjitha Pagesat e Tregtimit dhe shlyerja e Tarifava Fikse dhe Variabël të llogaritura në përputhje me këtë Procedurë.

* + - 1. Çdo Llogari për Shlyerje për Pagesat e Tregtimit do të jetë një llogari me interes. Interesi mund të jetë negativ ose pozitiv. Çdo interes i kredituar dhe/ose i debituar për shumat e mbajtura në Llogaritë për Shlyerje do të mblidhet dhe i përket ALPEX-it.
      2. Këto llogari do të përdoren për të arketuar dhe paguar të gjitha Pagesat e Tregtimit dhe të Tarifava Fikse dhe Variabël të llogaritura në përputhje me këtë Procedurë.
      3. Llogaritë për Shlyerje të Anëtarit të Klerimit

Për Shlyerjen e Transaksioneve, çdo Anëtar Personal i Klerimit dhe Anëtar i Përgjithshëm i Klerimit duhet të mbajë Llogaritë e nevojshme për Shlyerje në Bankën për Shlyerje, në përputhje me dispozitat e Vendimit Teknik përkatës të ALPEX-it.

Llogaritë për Shlyerje shfaqen në EMCS dhe tregojnë gjendjen e kredisë ose debise, që është përkatësisht i pagueshëm ose i arkëtueshëm nga Anëtari i Klerimit.

Çdo Anëtar i Klerimit duhet të njoftojë ALPEX-in në lidhje me numrin e Llogarive për Shlyerje që i përkasin atyre, nëpërmjet të cilave do të përmbushë detyrimet e tij monetare në lidhje me të gjitha Pagesat e Tregtimit dhe shlyerjen e Tarifava Fikse dhe Variabël të llogaritura në favor të ALPEX-it.

* + 1. Llogaria Bankare e Garancisë në Para
       1. Këto llogari do të perdoret nga Anëtari i Klerimit i cili do të dërgojnë në to një pjesë ose të gjithë kufirin e tyre të Kreditit në formën e Garancisë në Para.
       2. Kur një Anëtar Personal i Klerimit vendos të sigurojë një depozitë të tillë monetare, atëherë Anëtari i Klerimit do të udhëzojë ALPEX-in të krijojë dhe të mbajë Llogaritë Bankare të Garancisë në Para në Bankën për Shlyerje. Këto llogari do të jete vetëm në emër të ALPEX-it dhe do të mbahen në mirëbesim siç përshkruhet më tej në këtë Procedurë.
       3. Në rastin e Anëtarit të Përgjithshëm Klerimi, kjo llogari mund të mbahet në të njëjtën bankë dhe vetëm në emër të ALPEX-it.
       4. Për shmangur dyshimet, ALPEX-i nuk do të ketë asnjë përgjegjësi ose detyrim për asnjë humbje ose mungesë që lind si rezultat i normave negative të interesit të aplikuara për ndonjë nga Llogaritë Bankare e Garancisë në Para.
    2. Parashikimi i Garancisë në Para
       1. Llogaria Bankare e Garancisë në Para në lidhje me secilin Anëtar Klerimi do të përmbajë vlera monetare të Kufirit të Kreditit të ketij Anëtari Klerimi sipas kushteve të mëposhtme:

Llogaria Bankare e Garancisë në Para do të jetë vetëm në emër të ALPEX-it me emërtimin “Llogaria Bankare e Garancisë në Para në lidhje me [Vendos të dhënat e Anëtarit të Klerimit]”;

Anëtari Personal i Klerimit dhe ALPEX-i do të nënshkruajnë një formular Udhëzimi Bankar, i cili do të udhëzojë në mënyrë të pakthyeshme Bankën për Shlyerje për të kryer pagesën vetëm me udhëzim të ALPEX-it. Në rast së ka ndonjë Mungesë, ALPEX-i mund të tërheqë fonde nga këto llogari për ta plotesuar këtë Mungesë siç përshkruhet më tej në këtë Procedurë. Procedura e Klerimit dhe Shlyerjes do të ketë përparësi ndaj Udhëzimit Bankar;

Anëtari i Përgjithshëm i Klerimit dhe ALPEX-i do të nënshkruajnë një formular Udhëzimi Bankar, ku Anëtari i Përgjithshëm Klerimit do ta pranojë në mënyrë të parevokueshme për të kryer pagesën vetëm me udhëzim të ALPEX-it. Në rast së ka ndonjë Mungesë, ALPEX-i mund të tërheqë fonde nga këto llogari për ta plotesuar këtë Mungesë siç përshkruhet më tej në këtë Procedurë. Procedura e Klerimit dhe Shlyerjes do të ketë përparësi ndaj Udhëzimit Bankar; dhe

Çdo normë interesi, ose përfitime të tjera të marra për Llogaritë e Garancisë në Para (p.sh. interesat e paguara nga Banka për Shlyerje në Llogaritë e Garancisë në Para për Garancitë e depozituara në Para), pavarësisht nga natyra e tyre, do të bëhen automatikisht pjesë e Garancisë dhe nuk do ti kompensohen Anëtarit përkatës të Klerimit të cilit i atribuohet Llogaria Bankare e Garancisë në Para.

* + - 1. Nëse një Anëtar i Klerimit që ka ofruar garanci në lidhje me Llogarinë e Klerimit, kërkon ta zvogëloj vlerën e tij, atëherë shuma e mbetur e parave në një kohë të arsyeshme do të transferohet në llogarinë bankare përkatëse të Anëtarit të Klerimit, vetëm nëse nuk ka detyrime që mbulohen nga Margjina e Llogarisë përkatëse të Klerimit ose të tilla detyrime duhen permbushur sipas një menyrë tjetër në përputhje dispozitat e kësaj Procedurë. ALPEX-i mund të refuzojë ta kthejë tepricën e Garancisë të përmendur më lart me qëllim mbulimin e ndonjë risku që lidhet ose me Llogarinë përkatëse të Klerimit, ose në rastin e parashikuar në seksionit G.3.3.2, me Llogari të tjera Klerimi të Anëtarit të Klerimit që bën kërkesën.
      2. Me anë të një Vendimi Teknik, ALPEX-i mund të specifikojë më tej çdo çështje teknike dhe detaj të nevojshëm në lidhje me zbatimin e kushteve të këtij seksioni.
      3. Çdo tarifë bankare për transferimin e fondeve do të mbulohet nga Anëtari i Klerimit (përfituesi paguan të gjitha tarifave bankare).
  1. Garancia
     + 1. Anëtarëve të Klerimit u kërkohet të sigurojnë garanci në favor të ALPEX-it për të siguruar detyrimet e tyre të Klerimit dhe Shlyerjes ndaj ALPEX-it në përputhje me dispozitat specifike të kësaj Procedurë.
       2. Garancia do të sigurohet dhe do të ndahet për Llogari Klerimi.
     1. Format e Garancisë
        1. ALPEX-i do të pranojë si garanci në para në monedhën Euro ose Lekë. Garancia mund të pranohet sipas një Vendimi Teknik të ALPEX-it, në përputhje me këtë seksion dhe seksionin G.3.3, ose në formën e një Letër Garancie Bankare në përputhje me paragrafin G.3.2.5
        2. Garancia në Para do të depozitohet tek Llogaria e Garancisë në Para e cila do të jete në monedhën Euro për Tregjet e ALPEX-it në Shqipëri dhe Kosovë nderkohe do të jete në Lekë për Tregjet e ALPEX-it në Shqipëri.
        3. Nëse një Anëtar i Klerimit do të paraqesë Garancinë në Para në monedhën Lekë, atehere vlera e kësaj Garancie do të jete të paktën 130% e vlerës ekuivalente në Lekë. Për llogaritjen e vlerës ekuivalente në Lekë, ALPEX-i do ti referohet kursit ditor të Bankës së Shqipërisë.
        4. Nëse rrethanat lidhur me luhatjet e kursit të këmbimit (LEKË-Euro) do të kërkojnë ALPEX-it të ndryhsoje përqindjen e mbulimit me Garanci në Para për monedhën Lekë, kjo do të njoftohet përmes Vendimit Teknik të ALPEX-it i cili do të preke dhe Garancinë aktuale në Para.
        5. Si garanci, ALPEX-i do të pranojë gjithashtu Letër Garanci Bankare (LoG) në varësi të kushteve të mëposhtme:

LoG e lëshon një Bankë Tregtare e licencuar në Shqipëri ose Kosovë sipas rastit;

LoG duhet të jetë e parevokueshme dhe pa kushte dhe ai që e lëshon nuk mund të mbështetet të ndonjë përjashtim ligjor ose kontraktual ose në ndonjë mënyrë mbrojtjeje për të kundërshtuar pagesën e garancisë. Ai që lëshon Letër Garancinë është i detyruar të depozitojë menjëherë shumën e plotë të LoG-së ose një pjesë të saj në llogarinë për Shlyerjes të ALPEX-it, ku ALPEX-i ka të drejtë të kërkojë tërheqjen e LoG brenda afatit kohor të përcaktuar në Vendimin Teknik të ALPEX-it;

LoG mund të kërkohet dhe paguhet, me kërkesë të ALPEX-it, pa asnjë kufizim rregullator, ligjor ose operacional, sipas kërkesës, me qëllim përmbushjen e detyrimeve që rrjedhin nga Pozicionet që kleruar nga Anëtari i Klerimit në emër të të cilit ishte lëshuar;

Leshuesi i LoG nuk i përket të njëjtit grup me Anëtarin e Përgjithshëm të Klerimit.

LoG është subjekt i konfirmimit nga ALPEX-i përpara së ajo të lëshohet.

* + - 1. Letra e garancisë bankare lëshohet në një format standard që përcaktohet me Vendim Teknik të ALPEX-it. Bazuar në të njëjtin Vendim Teknik, ALPEX-i mund të specifikojë çdo çështje të lidhur dhe detaj të nevojshëm.
      2. ALPEX, bazuar në Vendimin Teknik të tij, duhet të kategorizojë Garancinë që mund të pranojë, duke vendosur kufij përqindje, veçanërisht në lidhje me përqindjet maksimale ose minimale të mbulimit të pranueshëm ose shumën maksimale të mbulimit të pranueshëm për kategori të caktuar.
    1. Të drejtat e ALPEX-it mbi Garancinë
       1. Në rast të Mospërmbushjes së Detyrimeve nga një Anëtar i Klerimit, ALPEX-i – në përputhje me kushtet e këtyre procedurave – do të përdorë Garancinë për të mbuluar humbjen e shkaktuar nga Mospërmbushja e Detyrimeve që lidhet vetëm me Llogarinë e Klerimit për të cilën është vendosur Garancia.
       2. Për përmbushjen e detyrimeve ndaj ALPEX-it, nuk lejohet përdorimi i Garancisë për një Llogari Klerimi të ndryshme nga ajo e sipërpërmendur, përveç rastit kur përfituesi i Llogarisë është i njëjti Anëtar i Bursës.
       3. ALPEX-i ka të drejtën që t’i përdorë paratë që i janë dhënë si garanci, të drejtë që mund ta ushtrojë nëpërmjet Anëtarit të Klerimit dhe në përputhje me:

ALPEX-i, thjesht pasi ka njoftuar Anëtarin e Klerimit, mund të përdorë përkohësisht Garancinë e dhënë, në rast Mospërmbushjeje të Detyrimeve nga ana e Anëtarëve të tjerë të Klerimit për të mbuluar riskun e likuiditetit. ALPEX-i nuk mund ta përdorë këtë garanci nëse përbën Garancinë e Vlefshme për Llogarinë e Klerimit të Anëtarit të Klerimit që ka dhënë Garancinë dhe tashmë i është bërë kërkesë ALPEX-it për kthimin e tij. Anëtarët e Klerimit i japin pëlqimin e tyre me shkrim ALPEX-it – që ky i fundit të ushtrojë të drejtën e tij për të përdorur Garancinë – në një formë që u është dhënë në momentin e aplikimit fillestar të paraqitur në përputhje me dispozitat e seksionit C.2.

Nëse ALPEX-i ushtron të drejtën e përdorimit, duhet t'i kthejë të njëjtën shumë në të njëjtën monedhë Anëtarit të Klerimit që ka dhënë Garancinë.

ALPEX-i gjithashtu, në rast Mospërmbushjeje të Detyrimeve të një Anëtari të Klerimit dhe pasi ta njoftojë atë, mund të përdorë Garancinë e dhënë prej tij si mjet pagese dhe Shlyerje të detyrimeve të Procedurës së Klerimit për Transaksionet në Tregjet e ALPEX-it që rrjedhin nga Llogaria përkatëse e Klerimit të Anëtarit të Klerimit si rezultat i Shlyerjes së Transaksioneve, duke aplikuar procedurat e netimit.

* + 1. Transaksioni i Shlyerjes
       1. Banka për Shlyerje, ALPEX-i dhe Anëtarët e Klerimit marrin pjesë në Shlyerjen e transaksioneve në përputhje me kushtet e kësaj Procedurë.
       2. Shlyerja kryhet nga çdo Anëtar Klerimi nëpërmjet Bankës së Shlyerjes në bazë të udhëzimeve nga ALPEX-it.
       3. Pagesat do të kryhen vetëm nga ALPEX-i dhe Anëtaret e Klerimit në Tregjet e ALPEX-it nëpërmjet EMCS.
       4. EMCS duhet të jenë në linje me praktikat bankare standarte dhe me metodat dhe procedurat e përshkruara në Vendimin Teknik të ALPEX-it.
    2. Pamundësia për të kryer Shlyerjes në Para
       1. Nëse një Anëtar i Klerimit/Banka për Shlyerje nuk është në gjendje t'i komunikojë menjëherë ALPEX-it gjendjet e Llogarive për Shlyerje dhe të kryejë Shlyerjen në para, ALPEX-i, pasi të jetë informuar për këtë çështje nga Anëtari i Klerimit/Banka për Shlyerje, do të organizojë Shlyerjen me anë të procedurave alternative. Në një rast të tillë, Shlyerja në Para mund të kryhet nga një Anëtar tjetër Klerimi ose nëpërmjet të njëjtit Anëtar në përputhje me procedurat alternative.
       2. Kur zbatohet procedura e paragrafit të mësipërm, Anëtarët e Klerimit duhet t'i paguajnë ALPEX-it shumat që i detyrohen sipas udhëzimeve të ALPEX-it. Nëse një Anëtar i Klerimit nuk e paguan shumën e detyrimit, Anëtari i Klerimit do të konsiderohet në Mospërmbushje të Detyrimeve dhe i nënshtrohet zbatimit të dispozitave përkatëse të Kapitullit G të kësaj Procedurë.
       3. Nëse paaftesia e sipërpërmendur e Bankës për Shlyerje nuk vlen më, Shlyerje në para mund të vazhdojë normalisht nëpërmjet kësaj Banke në përputhje me udhëzimet dhe direktivat përkatëse të ALPEX-it.
    3. Parimet e përgjithshme të Shlyerjes
       1. Shlyerja me cikle

Shlyerja e Transaksioneve kryhet në mënyrë të përditshme për çdo Ditë Shlyerje në cikle, të cilat përcaktohen në bazë të Procedurës së ALPEX-it.

Operacionet e Shlyerjes që nuk mund të shlyhen në një cikël të caktuar të Ditës së Shlyerjes, për shkak të mosplotësimit të kushteve të Shlyerjes që i rregullojnë ato, transferohen automatikisht në ciklin që vjen menjëherë më pas, në përputhje me kushtet që rregullojnë Shlyerjen në përputhje me procedurën përkatëse të ALPEX-it.

* + - 1. Kryerja e Shlyerjes

Shlyerja i Transaksioneve në lidhje me EMCS kryhet në baza shumëpalëshe ndërmjet ALPEX-it dhe Anëtarëve të tij të Klerimit.

Shlyerje kryhet për Anëtar Klerimi, Llogari Klerimi dhe Llogari për Shlyerje në lidhje me detyrimet dhe pretendimet që lindin për Ditë Klerimi dhe Ditë Shlyerje. Kërkesat për para dhe detyrimet përkatëse të cilat shlyhen në të njëjtën Ditë Shlyerje janë subjekt i netimit.

Shlyerja kryhet në lidhje me të gjithë Anëtarët e Klerimit, ndërkohë që Detyrimesh ose pretendimi i secilit Anëtar i Klerimit është i pavarur nga përmbushja e detyrimeve të palës tjetër në Transaksionin përkatës. Shlyerja kryhet në cikle dhe bëhet përfundimtare sa herë që kryhet një pjesë e këtij cikli.

Shlyerja kryhet pavarësisht nga përmbushja ose mospërmbushja e detyrimeve monetare të Anëtarit të Bursës në tregjet e ALPEX-it ndaj Anëtarëve të Klerimit dhe anasjelltas.

* + - 1. Siç përcaktohet në këtë Seksion, të gjitha detajet proceduriale ose teknike në lidhje me procedurat e zbatuara nga ALPEX-i për sa i përket Shlyerjen e Transaksioneve, për shembull në lidhje me orët e punës të përcaktuara për kryerjen e Shlyerjeve në EMCS, në përputhje me dispozitat e kësaj Procedurë, specifikimet e veçanta të algoritmit të Shlyerjes ose numrit dhe kohëzgjatjes e cikleve të Shlyerjes, do të përcaktohen bazuar në një Vendim Teknik të ALPEX-it, pasi të merren parasysh fillimisht specifikimet teknike dhe procedurat e Anëtarit të Klerimit dhe Bankës së Shlyerjes.
    1. Klerimi dhe Shlyerja në lidhje me palët në kontratat OTC
       1. Transaksionet e Palëve në lidhje me kontratat OTC përkatëse do të klerohen përmes Llogarise së Klerimit ku në rastin e një Anëtari të Bursës ( pala blerëse në OTC-në përkatëse) ky do të vendose në ETSS, Urdhërporosi blerjeje si Pranuesi me Prioritet i Çmimit.
       2. Në rastin e Anëtarit të Bursës (pala shitëse në OTC-në përkatës) do të vendose Urdhërporosi si Ndikues në Çmim ku, Urdhërporositë do të mbulohen me Garanci nga Anëtari i Klerimit i kontraktuar prej tij, sikur këto Urdhërporosi të ishin Urdhërporosi Blerjeje. Anëtari i Klerimit do të kleroj dhe shlyej Transksionin përkatës që rrjedh nga vendosja e këtyre Urdherave në respekt të parashikimeve në paragrafin G.3.7.4.
       3. Në rast të kryerjes të transaksioneve në lidhje me Anëtarin e Bursës (si Palë blerëse në OTC-në përkatëse) do të rezultojë me mos mbulimin e plote me garanci prej Anëtarit të Përgjithshëm të Klerimit të kontraktuar prej tij atëherë:
          1. Kjo diference do të shlyhet prej fondeve të Anëtarit të Bursës nëpërmjet Anetaretit të Përgjithshëm të Klerimit;
          2. Nëse diferenca nga paragrafi (a) me sipër nuk shlyhet atëherë Anëtarët i Përgjithshëm i Klerimit nuk do të jete në kushtet e Mospërmbushjes së Detyrimeve për këtë rast;
          3. Shlyerja e Transaksionit për shumën që vjen nga kjo diference nuk do të kryhet nga ALPEX-i për Anëtarin e Bursës (i cili është Palë shitese në OTC-në përkatëse). ALPEX-i nuk është përgjegjës për shlyrjen e kësaj shumë Transaksioni;
          4. Palët përkatëse në këtë OTC bien dakort që me nënshkrimin e Marrëveshjes së Anëtarësimit në Bursë të shlyejnë midis njeri-tjetrit të tilla shuma në diference dhe jo përmes ALPE-it si Kundërpale Qendrore.
       4. Në rastin kur Anëtari i Bursës (si Palë shitëse në OTC-në përkatëse) nuk do të dal fitues nga Ankandi përkatës i Dites në Avance përfshirë çdo Njesi Kohore Tregu në lidhje me Ditën e Livrimit, për sasinë e energjisë të parashikuar në OTC, atëherë ky Anëtar do të shlyeje çdo shumë të dal si diference sipas parashikimeve të paragrafit G.3.7.3 nëpërmjet Anëtarit të Përgjithshëm të Klerimit të tij.
       5. Në vijimësi të paragrafeve G.3.7.3 and G.3.7.4 nëse kjo shumë në diference nuk do të shlyhet nga Anëtari i Bursës (si Palë shitëse në OTC-në përkatëse) atëherë Anëtarët (palët në OTC) do të jete në Mospërmbushje të Detyrimeve.
       6. ALPEX-i do të informoj Autoritetin Rregullatorë.
  1. DitA E Shlyerjes
     1. Dispozitat e Ditës së Shlyerjes
        1. Të gjitha Shlyerjet e Pagesave të Tregtimit dhe Tarifat Variabël të Tregtimit bazohen në Ditën e Klerimit (C).
        2. Terminologjia “C” nënkupton Ditën e Klerimit përkatës.
        3. Terminologjia “C+X” nënkupton X Ditë Pune pas Ditës së Klerimit.
     2. Kalendari i Shlyerjes
        1. ALPEX-i përpara fillimit të çdo viti, duhet të publikojë një Kalendarin e Shlyrjes për të gjitha ditët e vitit të ardhshëm.
     3. Faturat, Vetëfaturimet
        1. ALPEX-i do të prodhojë dhe lëshojë fatura dhe Vetëfaturime për Pagesat e Tregtimit dhe Tarifat Variabël dhe Fikse si më poshtë:
           1. Faturat dhe Vetëfaturimet për Pagesat Tregtimit dhe Tarifat Variabile do t'u lëshohen të gjithë Anëtarëve të Bursës në lidhje me Pozicionin e tyre të Transaksionit në Ditën e Tregtimit;
           2. Faturat e Tarifave Fikse do t'u lëshohen të gjithë Anëtarëve të Bursës/Anëtarëve të Klerimit në lidhje me detyrimin në ditën përkatëse;

Me reference të Anëtarit të Klerimit përgjegjës për këto pagesa.

* + - 1. Pagesa do të bëhet në përputhje me si më poshtë:

1. Çdo Faturë dhe Vetëfaturim duhet të përfshijë të paktën:
2. Sasinë dhe çmimin e shitjes/blerjes së energjisë elektrike në tregjet e ALPEX-it për çdo Njesi Kohore Tregu të pasuar nga pagesat përkatëse; dhe
3. Shumën e të gjitha tarifave të aplikueshme për volumet e Transaksioneve, dhe
4. do të përfshijë çdo TVSH të aplikueshme;
5. Çdo Anëtar Klerimi, i Anëtarit të Bursës së faturuar nga Pozicionet e Llogarisë së Klerimit, është debitor i ALPEX-it, dhe duhet të paguajë çdo Faturë që rrjedh nga Llogaria e Klerimit përkatës, të plotë, pa zbritje, duke paguar shumën e duhur në Llogarinë përkatëse të Shlyerjes për vlerën e plotë deri në Datën e Pagesës të Faturës. Dita e Shlyerjes do të jetë dita e punës që pason ditën e Klerimit të Transaksionit nga i cili u krijuan Pozicionet përkatëse: deri në orën 11:00, një (1) Ditë Pune pas datës së Faturës;
6. ALPEX-i, në varësi të dispozitave të Procedurës së Klerimit dhe Shlyerjes, do t'i paguajë çdo Vetëfaturim Anëtarit të Klerimit që është kreditor i ALPEX-it duke paguar shumën që duhet nga Llogaria Bankare për Shlyerje në Llogarinë ose Llogaritë Bankare të përcaktuara nga kreditori i ALPEX-it, për vlerën e plotë deri në datën e Pagesës së Vetëfaturimit. Koha e Pagesës së Vetëfaturimit është ora 15:00, dy (2) Ditë Pune pas datës së Vetëfaturimit, përveç rasteve kur ka ndodhur një Borxh i Keq i Pasiguruar.
   * + 1. Pagesat dhe arkëtimet e sipërpërmendura kryhen në përputhje me Procedurën e Shlyerjes në Para, në përputhje me dispozitat e Kapitullit G.
       2. Pa paragjykuar dispozitat e paragrafit G.4.3.2, Anëtari i Klerimit do të bëjë një pagesë totale.
       3. Nëse ndonjë Anëtar i Klerimit nuk arrin të paguajë plotësisht një Faturë në përputhje me paragrafin G.4.3.2 b), atëherë Anëtari i Klerimit ka një Mungesë dhe ALPEX-i do;
          1. Të tërheqë shumën përkatëse në para nga Llogaria e Garancisë në Para të Anëtarit të Klerimit për të mbuluar këtë Mungesë.
          2. Të bëjë menjëherë një Kërkesë për ekzekutimin e Letër Garancisë Bankare të Anëtarit të Klerimit për të mbuluar këtë Mungesë.
          3. Të mbledhë shumat e nevojshme të parave nga Pjesa Proporcionale përkatëse të Anëtarit të Klerimit në Fondin e Mospërmbushjes së Detyrimeve dhe/ose shumat përkatëse nga Pjesët e tjera Proporcionale kur është e aplikueshme në përputhje me dispozitat e seksionit G.5.4
          4. ALPEX-i do të identifikojë Periudhën e Shlyerjes me të cilën ka të bëjë Mungesa, që shkakton ekzekutim të Garancisë. Kamatvonesa do të mblidhen për çdo Mungesë dhe Borxh i Keq i Pasiguruar në përputhje me Procedurën e Klerimit dhe Shlyerjes.
       4. Nëse ALPEX-i nuk paguan në përputhje me Procedurën e Klerimit dhe Shlyerjes (me përjashtim të rasteve kur parashikohet ndryshe në Procedurën e Klerimit dhe Shlyerjes) shumën e plotë që i detyrohet në përputhje me një Vetëfaturim për vlerën e plotë deri në Datën Pagesës së Vetëfaturimit, atëherë Kamatvonesa do të mblidhet mbi shumën e papaguar në përputhje me Procedurën e Klerimit dhe Shlyerjes.
       5. Pavarësisht kryerjes së ekzekutimit të Garancisë nga ALPEX-i, nëse Anëtari i Klerimit plotëson Mungesën qoftë me anë të fondeve të veta, Garancinë në Para ose të një kombinimi të elementëve të sipërpërmendura deri në orën 11:00 të Ditës Tjetër të Punës pas Datës kur Duhet të Paguhet Fatura (C+2), atëherë Shlyerja do të vazhdojë në përputhje me Procedurën e Klerimit dhe Shlyerjes.
       6. Nëse Mungesa nuk paguhet plotësisht deri në orën 11:00 të Ditës Tjetër të Punës pas Datës së Skadimit të Faturës (C+2), atëherë Letra e Garancisë Bankare do të ekzekutohet, në varësi të dispozitave të kësaj Procedurë:
          1. shuma e Mungesës e mbuluar nga LoG do të bëhet Borxh i Keq i Pasiguruar për qëllimet e kësaj Procedurë të Klerimit dhe Shlyerje;
          2. ALPEX-i, aty ku është e mundur, do të mbajë, do të zbresë ose do të kompensojë pagesën e çdo shumë Detyrimesh, në përputhje me procedurën e Klerimit dhe Shlyerjes, Anëtarit të Klerimit në Mospembushje të Detyrimeve derisa shuma e Borxhit të Keq të Pasiguruar dhe çdo Kamatvonese e Aplikueshme do të jetë rikuperuar plotësisht;
   1. PARAMETRAT PËR PËRCAKTIMIN E KUFIRIT TË KREDITIT
      1. Llogaritja e Margjinës
         1. ALPEX-i llogarit Margjinen e kërkuar për Llogari Klerimi, duke marrë në konsideratë detyrimet e pagesës me para të llogaritura në seksionin D.3.5, të cilat ende nuk janë shlyer.
         2. ALPEX-i do të ketë të drejtë të ndryshojë në çdo kohë metodat e llogaritjes së Margjinës me qëllim mbrojtjen e tregut. ALPEX-i gjithashtu do të ketë të drejtë të rrisë në çdo kohë kërkesat e Margjinës për të gjitha Llogaritë e Klerimit, si dhe për çdo Llogari Klerimi individuale, dhe të caktojë një afat kohor për sigurimin e këtij Margjine shtesë, veçanërisht duke marrë parasysh çfarëdo lloj rreziku të afërt.
         3. Pas përfundimit të Pozicioneve të Llogarive të Klerimit nëse Margjina e kërkuar është me madhe në vlere, në lidhje me të gjitha Garancisë të Llogarisë së Klerimit përkatëse, Anëtari i Klerimit do të njoftohet nga ALPEX-i në menyrë që të rregulloje këtë Mungesë brenda një afati kohor të përcaktuar në bazë të Vendimit Teknik përkatës të ALPEX-i. Ky detyrim nuk do të zbatohet nëse Anëtari i Klerimit ndërkohë i ka shlyer detyrimet e tij në para në lidhje me kërkesën e lartpërmendur përmes Procedurës së Shlyerjes me Para.
         4. Nëse Margjina e kërkuar nga ALPEX-i në lidhje me Llogarinë e Klerimit të një Anëtari Klerimi, e llogaritur prej tij në bazë të vlerësimeve që ai kryen pas finalizimit të pozicioneve, është në vlerë më e vogël së vlera e të gjithë Garancisë të Llogarisë përkatëse, meqenëse një garanci i tillë i është dhënë ALPEX-it në përputhje me dispozitat e këtij neni, teprica do të trajtohet si Garanci e Vlefshme. ALPEX-i do t'i caktojë një Kufi Krediti për Anëtarin e Klerimit për secilën prej Llogarive të tij të Klerimit deri në shumën e kësaj Garanci të Vlefshme.
         5. Në rastet kur fondet e disponueshme në formën e parave ose të letër garancisë dhënë ALPEX-it nga një Anëtar i Klerimit me qëllim të mbulimit të Margjinës së kërkuar për më shumë së një Llogari Klerimi, Anëtari i Klerimit duhet që, me përgjegjësinë e tij, t'i deklarojë ALPEX-it pjesën e këtyre fondeve të disponueshme që korrespondojnë me çdo Llogari Klerimi me qëllim plotësimin e kërkesës përkatëse. Në rast të Mospërmbushjes së Detyrimeve nga një Anëtar i Klerimi në përputhje me dispozitat e këtij neni, kjo garanci do të përdoret nga ALPEX-i në përputhje me dispozitat e seksionit G.5.4.
      2. Monitorimi i Kufirit të Kreditit
         1. Gjatë çdo Ditë Tregtimi, për një Anëtar i Klerimit për çdo Llogari të tij Klerimi në atë Ditë Tregtimi kryhet një llogaritje në kohë reale e riskut (njihet si Risku Brenda së Njëjtës Ditë) si me poshte:
            1. në lidhje me Anëtarët Personale të Klerimit, për Llogarinë Personale të Klerimit, dhe që ka të bëjë me vendosjen e Urdhërporosive në ETSS nga ky Anëtar në rolin e Anëtarit të Bursës dhe kryerjen e Transaksioneve përkatëse që kleruar nëpërmjet Llogarisë Personale të Klerimit përkatës, dhe
            2. në lidhje me Anëtarët e Përgjithshëm të Klerimit, për Llogari të Klerimit të Anëtarit të Bursës, të mbajtur nga ky Anëtarët Klerimi dhe ka të bëjë me vendosjen e Urdhërporosive në ETSS nga Anëtari i Bursës i kontraktuar nga ky Anëtar Klerimi dhe kryerjen e Transaksioneve përkatëse që klerohen përmes Llogarisë të Klerimit të Anëtarit përkatëse të Bursës.
         2. Me qëllim llogaritjen e Riskut Brenda së Njëjtës Ditë, merren parasysh hapat e mëposhtëm:
            1. Transaksionet e përfunduara atë ditë në Tregjet e ALPEX-it, në lidhje me çdo Anëtar Bursës dhe për Llogari përkatëse të Klerimit , dhe
            2. Urdhërporositë e paplotësuara për kryerjen e Transaksioneve për çdo Anëtar Bursë në tregjet e ALPEX-it dhe për Llogarinë përkatëse të Klerimit.

Metodologjia për llogaritjen e Risku Brenda së Njëjtës Ditë, si dhe të gjitha detajet e nevojshme teknike që lidhen me të, do të përcaktohen me Vendim Teknik të ALPEX-it.

* + - 1. ALPEX-i vendos Kufirin e Kreditit dhe e regjistron atë në Llogarinë përkatëse të Klerimit për çdo Anëtari të Klerimit në lidhje me secilën prej këtyre Llogarive bazuar në Garancinë e Vlefshme në përputhje me seksionin G.5.1,.
      2. Kufiri e Kreditit për Llogari Klerimi dhe Anëtar të Bursës në tregjet e ALPEX-it, sic është përcaktuar në përputhje me paragrafin G.5.2.6, përbën Riskun maksimal Brenda të Njëjtës Ditë sipas paragrafit G.5.2.1 të cilin Anëtari i Klerimit mund të marrë përsipër gjatë Ditës përkatëse të Tregtimit, që lidhet me Llogarinë të Klerimit dhe Anëtarin përkatës të Bursës. Nëse nuk ka Garanci të Vlefshme për Llogari përkatëse të Klerimit dhe Anëtar të Bursës, Kufiri i Kreditit të Anëtarit të Klerimit do të jetë zero për ate Llogari Klerimi, duke ndaluar të vendosjen e Urdhërporosisë në përputhje me kushtet e kësaj Procedurë.
      3. Kufiri i Kreditit për Anëtar Klerimit, Llogari Klerimi dhe Anëtar Bursë, regjistrohet në ETSS-në dhe ky Kufi përcaktohet në paragrafin G.5.2.6 dhe monitorohet vazhdimisht nga ALPEX-i gjatë gjithë Ditës së Tregtimit.
      4. Çdo Anëtar i Përgjithshëm Klerimi mund të ndajë një Kufi Krediti tek një Llogari Klerimi me kusht që të ketë Garanci të Vlefshme siç llogaritet në paragrafin G.5.1.4 dhe në përputhje me kushtet specifike të dispozitave të mëposhtme:
         1. Ndarja bëhet pas një deklarate përkatëse të Anëtarit të Përgjithshëm Klerimi të dorëzuar në ALPEX nëpërmjet EMCS-së përpara Kohës së Hapjes së Portës të çdo Tregu ose në çdo moment deri në Kohen e Mbylljes së Portës së çdo Tregu.
         2. Përqindja e ndarë ose shuma për Anëtar Bursë regjistrohet në Llogarinë e Klerimit të Anëtarit të Bursës.
         3. Nëse një Anëtar i Bursës nuk ka Kufi Krediti, nuk do të lejohet të vendosë Urdhërporositë në ETSS, në përputhje edhe me dispozitat specifike të Procedurës së Tregtimit.
         4. Një Anëtar i Përgjithshëm Klerimi gjatë Ditës së Tregtimit mund ti ndryshojë shumat e ndara të Kufirit të Kreditit. Një ndryshim i tillë do të bëhet pas deklaratës si në shembullin (a) më sipër. Në rast të një deklarate që shpall ulje të Kufirit të Kreditit që ndahet për një Anëtar të Bursës, deklarata do të pranohet nga ALPEX-i me kusht që Kufiri i ri i reduktuar i Kreditit të Anëtarit të Bursës të jetë më i madh së Kufiri i Kreditit që ai ka përdorur tashmë.
      5. Gjatë Ditës së Tregtimit, Risku Brenda të Njëjtës Ditë i llogaritur tashmë në bazë të Urdhërporosive të paplotësuara të futura në ETSS nga Anëtari i Bursës dhe Transaksioneve që ai ka kryer gjatë së njëjtës Ditë Tregtimi, zbritet në mënyrë progresive nga ALPEX-i nga Kufiri i Kreditit të çdo Llogarie Klerimi, dhe Kufiri i Kreditit shtohet përkatësisht në bazë të Garanci të Vlefshme të Llogarisë së Klerimit.
    1. Ekzekutimit të Garancisë dhe Hapat për përdorimin e Fondit në Mospërmbushje të Detyrimeve
       1. ALPEX-i do të mbulojë humbjet për Llogari Klerimi në bazë të hapave të procesit të Mospërmbushjes së Detyrimeve si me poshtë në rend kronologjik (default waterfall):
          1. Detyrimet financiare që lindin në lidhje me Llogarinë e Klerimit në Mospërmbushje të Detyrimeve mbulohen nga Garancia që i është vënë në dispozicion ALPEX-it për këtë Llogari Klerimi në përputhje me seksionin G.5.4.
          2. Nëse Garancia e shembullit në paragrafin (a) është i pamjaftueshëm, ALPEX-i, me qëllim mbulimin e pjesës së mbetur të detyrimeve financiare, do të përdorë Pjesën Proporcionale të Fondit të Mospërmbushjes së Detyrimeve që i përket Anëtarit të Klerimit që është në Mospërmbushjes së Detyrimeve.
          3. Nëse kontributi i dhënë në shembullin e paragrafit (b) është i pamjaftueshëm, ALPEX-i, me qëllim mbulimin e pjesës së mbetur të detyrimeve financiare, do të përdorë Pjesën Proporcionale të Anëtarëve të tjerë të Klerimit të mbajtura në Fondin e Mospërmbushjes së Detyrimeve në mënyrë proporcionale (pro rata basis), sipas përqindjes së pjesëmarrjes së tyre në Fondin e Mospërmbushjes së Detyrimeve.
          4. Nëse Pjesa Proporcionale e Anëtarëve të tjerë të Klerimit në Fondin e Mospërmbushjes së Detyrimeve të dhënë në shembullin e paragrafit (c) nuk janë të mjaftueshme, pjesa e mbetur e detyrimeve financiare do të mbulohet nga Burimet Personale të Dedikuara të ALPEX-it.
       2. Procesi i mbulimit të detyrimeve financiare të paragrafit të mësipërm nuk cënon të drejtën e ALPEX-it për të kërkuar plotësimin e pretendimeve të tij kundrejt Anëtarit të Klerimit që është në kushtet e Mospërmbushje e Detyrimeve, veçanërisht kur kjo con në përdorimin e Burimeve Personale të Dedikuara në përputhje me shembullin në paragrafin G.5.3.1(d). Kamatëvonesa për Mospërmbushjen e Detyrimeve do të ngarkohet në shumën që i detyrohet ALPEX-it nga Anëtari i Klerimit që është në kushtet e Mospërmbushjes së Detyrimeve, i llogaritur në ditën pas Datës së Shlyerjes në Para të shumës përkatëse, siç njoftohet nga ALPEX-i.
       3. Shuma minimale e Burimeve Personale të Dedikuara është dy për qind (2%) e kapitalit aksionar të ALPEX-it. ALPEX-i rirregullon Burimet e Personale të Dedikuara, sipas përqindjes së sipërpërmendur, sa herë që ka një ndryshim në vleren e kapitalit të tij aksionar.
       4. Në rast e Mospërmbushjes së Detyrimeve që rezulton në përdorimin e Pjesës Proporcionale të Fondit të Mospërmbushjes së Detyrimeve dhe të Burimeve Personale të Dedikuara të ALPEX-it, pjesërisht ose tërësisht, në përputhje përkatësisht me paragrafët, G.5.3.1, ALPEX-i, me qëllim mbulimin e pjesës së mbetur të humbjes dhe për të vazhduar funksionimin e tij si Kunderpale Qendrore, pasi të trajtohet Mospërmbushja e Detyrimeve të Anëtarit të Klerimit, do të marrë masat e mëposhtme, duke vendosur një plan kohor përkatës për zbatimin e tyre:
          1. Aktivizimin e rimbushjes së burimeve të Fondit të Mospërmbushjes së Detyrimeve në përputhje me seksionin C.1.1;
          2. Në të njëjtën kohë me aktivizimin e masave si në shembullin në paragrafin (a), do të plotësojë Burimet e Personale të Dedikuara për të përmbushur kërkesat e paragrafit G.5.3.3, dhe
          3. Do të specifikojë masat e nevojshme të mbulimit të riskut, sipas rastit, për nevojat operacionale të Klerimit deri në rimbushjen e burimeve të shembujve në paragrafin (a) dhe G.5.3.4(b). Në kuadrin e fjalisë së mësipërme, masat e mbulimit të rrezikut mund të përfshijnë, si tregues, rritjen e kërkesave të Margjinës, rritjen e përqindjeve të aktiveve likuide të pranuara si garanci, si dhe masa të tjera që mund të merren duke përjashtuar këtë Procedurë me qëllim zbutjen e riskut.
       5. ALPEX-i njofton menjëherë Autoritetet Rregullatore për Mospërmbushjen e Detyrimeve, marrjen e masave dhe afatin kohor për zbatimin e masave të parashikuara në paragrafin G.5.3.4.
       6. Deri në momentin që zbatohen masat e paragrafit G.5.3.4 Klerimi mund të vazhdojë normalisht, me kusht që Anëtarët e Klerimit pjesëmarrës të përmbushin detyrimet e tyre në përputhje me dispozitat e kësaj Procedurë.
    2. Ekzekutimi i Garancisë
       1. Për të përmbushur pretendimet e tij në lidhje me mbulimin e një detyrimi financiar të shkaktuar nga Mospërmbushja e Detyrimeve, ALPEX-i do të përdorë ose do të vazhdojë me Ekzekutimin e Garancisë të dhënë nga Anëtari i Klerimit që është në kushtet e Mospërmbushjes së Detyrimeve, si më poshtë:
          1. do të mbledhë shumat që i detyrohen nga Llogaria bankare përkatëse e Garancisë në Para,
          2. do të vazhdojë me ekzekutimin deri në vlerën maksimale të Letër Garancisë Bankare të depozituar si garanci nga Anëtari i Klerimit që është në kushtet e Mospërmbushjes së Detyrimeve.
    3. Tarifa Fikse e Aderimit dhe Tarifa Fikse Vjetore
       1. ALPEX-i do të publikojë Tarifen Fikse të Aderimit të shprehur në Euro, e cila do të paguhet në Euro nga Anëtarët e Klerimit në Kosovë dhe në Lekë nga Anëtarët e Klerimit në Shqipëri e konvertuar sipas Kursit të Këmbimit të Bankës së Shqipërisë në datën e faturimit.
       2. Anëtarët e Klerimit duhet ti paguajnë ALPEX-it, të plota dhe në para, Tarifën Fikse Vjetore e cila do të paguhet në Euro nga Anëtarët e Klerimit në Kosovë dhe në Lekë nga Anëtarët e Klerimit në Shqipëri e konvertuar sipas Kursit të Këmbimit të Bankës së Shqipërisë në datën e faturimit.
       3. Tarifa Fikse Vjetore dhe Tarifa Fikse e Aderimit paguhen në një shumë totale pas marrjes së kapacitetit përkatës dhe nuk rimbursohen nëse ky kapacitet humbet për çfarëdo lloj arsyeje, përfshire dhe rastin e bashkimit/shkrirjes.
    4. Tarifat e tjera
       1. ALPEX-i do të publikojë detajet e Tarifave të tjera fikse me Vendim Teknik të ALPEX-it.

1. DISPOZITA KALIMTARE
   1. TË PËRGJITHSHME
      * 1. Çdo referencë që i bëhet procedurës së Klerimit dhe Shlyerjes për çdo gjë që kërkohet të bëhet përpara fillimit të një Viti, në lidhje vetëm me Vitin e Parë të Tregtimit, do të konsiderohet si para Datës së Fillimit të Tregut.
        2. Çdo referencë që i bëhet procedurës së Klerimit dhe Shlyerjes për një periudhë para fillimit të një viti, në lidhje vetëm me Vitin e Parë të Tregtimit, do të konsiderohet së i referohet periudhës përkatëse përpara Datës së Fillimit të Tregut, ose një periudhe tjetër që mund të përcaktohet nga Autoriteti Rregullatore.
        3. Çdo referencë që i bëhet procedurës së Klerimit dhe Shlyerjes të një Viti, në lidhje me Vitin e Parë të Tregtimit, do të zbatohet vetëm për atë pjesë të vitit që perfshihet në Vitin e Parë të Tregtimit.
        4. Për të shmangur dyshimet, procesi i Klerimit nuk do të fillojë përpara Datës së Fillimit të Tregut.
      1. Kufiri i Kreditit
         1. Çdo Anëtar i Bursës/Anëtar i Klerimit do t'i japë ALPEX-it një vlerësim të kërkesës së parashikuar për Periudhën fillestare të Ekspozimit, jo më vonë së 2 javë përpara Datës së Fillimit të Tregut.
      2. Ndryshimet
         1. Ndryshimet do të përpunohen me synim që të realizohet arritje sa më e madhe e Objektivave të Procedurave të Klerimit dhe Shlyerjes nga Procedurat e Klerimit dhe Shlyerjes.
         2. Ndryshimet do të konsultohen me Palët.